title: Rypälekuuset

text: Rypälekuuset luokitellaan vaihtelevasti joko omaan, yleensä yksisukuiseen rypälekuusikasvien heimoonsa tai marjakuusikasvien heimoon. Lisäksi eräät tutkijat ovat luokitelleet muitakin useimmiten marjakuusikasveihin kuuluvina pidettyjä kasvisukuja, kuten suvun "Amentotaxus" rypälekuusikasvien heimoon.


title: Rypälekuuset

text: Rypälekuusiin kuuluu lajien määrittelystä riippuen 8–11 lajia. Havupuihin erikoistuneen kasvitieteilijän Aljos Farjonin teoksessa "A Handbook of the World's Conifers" määritellään sukuun kuuluvan seuraavat kahdeksan lajia.Rypälekuusia kasvaa luonnossa Aasian etelä-, itä- ja kaakkoisosissa. Niitä esiintyy luonnonvaraisena Japanin, Pohjois- ja Etelä-Korean, Kiinan, Vietnamin, Laosin, Myanmarin ja Intian alueilla. Suurin lajirunsaus on Kiinassa.


title: Rypälekuuset

text: Rypälekuuset kasvavat kosteassa, lämpimänlauhkeassa tai subtrooppisessa ilmastossa. Kaikki suvun lajit kestävät hyvin varjostusta, ja kasvavat yleensä metsän latvuskerroksen alapuolella pieninä puina tai pensaina.


title: Rypälekuuset

text: Rypälekuusten puuta käytetään paikallisesti saha- tai polttopuuna. Monia suvun edustajia on myös käytetty perinteiseen lääkintään, ja joistakin on tuotettu syöpälääkkeiden valmistukseen käytettäviä alkaloideja, kuten monista marjakuusistakin ("Taxus").


title: Antti Hildén

text: Antti Hildén (s. 3. toukokuuta 1981 Tampere) on suomalainen jääkiekkoilija, joka pelaa Suomi-sarjajoukkue Kooveessa. Hän on pelannut aiemmin SM-liigassa yhteensä 109 runkosarjaottelua tehopistein 3+10=13 ja keräten 26 jäähyminuuttia sekä 19 playoff-ottelua keräten kaksi syöttöpistettä ja neljä jäähyminuuttia. Hildén on pelannut urallaan myös Ruotsissa, Norjassa ja Italiassa. Jatkoaika.com -sivusto on kuvaillut häntä voimahyökkääjäksi.


title: Antti Hildén

text: Hildén aloitti jääkiekon 5-vuotiaana Tampereen Ilveksessä. Hän pelasi juniorina myös Tapparan C-nuorissa kaudella 1996–1997, koska Ilveksen vastaava ikäluokka oli pudonnut I-divisioonaan, eikä Hildén saanut paikkaa joukkueen B-nuorista. Hän voitti Tapparassa C-nuorten SM-pronssia keväällä 1997, jonka jälkeen Hildén palasi taas kaudeksi 1997–1998 Ilvekseen. Kaudella 1998–1999 hän voitti A-nuorten SM-hopeaa. Hildén teki samalla kaudella myös liigadebyyttinsä ja pelasi kauden aikana kaksi SM-liigaottelua. Kaudella 1999–2000 hän pelasi SM-liigassa kahdeksan runkosarja- ja kolme playoff-ottelua. Hildén voitti samalla kaudella myös Ilveksen A-nuorten sisäisen piste-, maali- ja syöttöpörssin tehoilla 17+22=39.


title: Antti Hildén

text: Kausi 2000–2001 oli Hildénin tulokaskausi SM-liigassa. Hän teki neljä syöttöpistettä sekä 32 runkosarjaottelussa että yhdeksässä playoff-ottelussa. Hildén pelasi myös neljän Mestis-ottelun verran lainalla Vaasan Sportissa. Hän voitti kauden päätteeksi SM-pronssia ja teki huhtikuussa 2001 vuoden mittaisen jatkosopimuksen Ilveksen kanssa. Kausi 2001–2002 oli puolestaan Hildénin ensimmäinen kokonainen SM-liigassa. Hän teki 51 runkosarja- ja kolmessa playoff-ottelussa tehot 3+6=9. Hildén teki liigauransa avausmaalin kauden toisessa ottelussa 15. syyskuuta 2001 Espoo Bluesia vastaan. Hänen osumansa jäi Ilveksen 2–0-voittoon päättyneen ottelun avaus- ja voittomaaliksi. Hildén palkittiin ottelun "Ilta-Sanomien" yhden tähden tähtipelaajana. Hän pelasi Ilveksessä suurimmaksi osaksi alemmissa ketjuissa ärsyttäjänä ja taklaajana.


title: Antti Hildén

text: Kaudeksi 2002–2003 Hildén siirtyi Vaasan Sportiin. Hän oli tehoilla 14+22=36 joukkueen toiseksi paras pistemies ja maalintekijä Vesa Myllyahon jälkeen. Kaudeksi 2003–2004 Hildén siirtyi Kokkolan Hermekseen, jossa hän teki Mestiksen yhden kauden piste-ennätyksensä tehoilla 22+28=50, joilla Hildén sijoittui koko Mestiksen piste- ja maalipörssissä toiseksi Sportin Teemu Kuusiston jälkeen. Hän jakoi myös kevään 2004 pudotuspelien maalipörssin voiton seitsemällä osumallaan joukkuetoverinsa Markku Vuorisalon ja KalPan Marko Ahosillan kanssa. Hildén voitti kauden päätteeksi Mestis-pronssia ja hänet valittiin sarjan ensimmäiseen tähdistökentälliseen.


title: Antti Hildén

text: Huhtikuussa 2004 Hildén teki kaksivuotisen sopimuksen Hämeenlinnan Pallokerhon kanssa. Hän pelasi suurimman osan kaudesta 2004–2005 kuitenkin Vaasan Sportissa, jonne Hildén lainattiin aluksi kuukauden mittaisella vuokrasopimuksella syyskuussa 2004, jolloin hän paikkasi Markus Jämsän loukkaantumista. Hildén pelasi Sportissa lopulta joulutaukoon saakka. Hän pelasi HPK:ssa taas suurimmaksi oskasi aiemmalta liigauralta tuttua nelosketjun roolia. Hildén pelasi kauden aikana SM-liigassa yhteensä 16 runkosarja- ja neljä playoff-ottelua tehden kaksi syöttöpistettä. Hän voitti kauden päätteeksi SM-pronssia. Syyskuussa 2005 Hildén lainattiin Järvenpään Haukkoihin, mutta ottelu jäi hänelle syyskauden ainoaksi aivotärähdyksen takia. Hildén palasi tammikuussa 2006 vuokralle Sportiin, jonka kanssa hän sopi loppukauden 2005–2006 jatkosta saman kuun lopulla. Kauden aikana ilman SM-liigaotteluita jäänyt Hildén voitti kauden päätteeksi Mestis-hopeaa.


title: Antti Hildén

text: Hildén aloitti kauden 2006–2007 Ruotsin toiseksi korkeimmalla sarjatasolla HockeyAllsvenskan-joukkue IFK Arboga IK:n riveissä, jonka paras pistemies ja maalintekijä hän oli kauden päättyessäkin. Hildén joutui kuitenkin etsimään uuden seuran ja hän palasi taas tammikuussa 2007 Sportiin, jossa Hildén voitti kauden päätteeksi Mestis-pronssia. Kaudeksi 2007–2008 hän siirtyi Mestiksen nousijajoukkue Lempäälän Kisaan, jonka paras pistemies Hildén oli tehoilla 14+30=44. Hän sijoittui koko Mestiksen pistepörssissä yhdeksänneksi ja valittiin kauden päätteeksi sarjan toiseen tähdistökentälliseen.


title: Antti Hildén

text: Kaudeksi 2008–2009 Hildén siirtyi vuoden mittaisella sopimuksella Norjan pääsarjassa, GET-liigassa pelaavaan Storhamar Dragonsiin. Kolme seuraavaa kautta hän pelasi Italian toiseksi korkeimmalla sarjatasolla Serie A2:ssa, jossa Hildén voitti jokaisella kaudella joukkueensa sisäisen pistepörssin. Kauden 2009–2010 hän pelasi HC Meranossa ja vuodet 2010–2012 SV Kaltern/Caldarossa. Kaudeksi 2012–2013 Hildén palasi LeKiin. Hän joukkueen sisäisen pistepörssin voiton kevään 2013 pudotuspeleissä Mika Niemen kanssa tehtyään neljässä ottelussa tehot 1+2=3. Kaudella 2013–2014 Hildén sijoittui LeKin sisäisessä pistepörssissä kolmanneksi Olli Henrikssonin kanssa tehoilla 10+18=28.


title: Antti Hildén

text: Alkukaudella 2014–2015 Hildénin vastuu LeKissä jäi varsin kevyeksi ja hän teki yhdeksässä pelaamassaan ottelussa vain yhden syöttöpisteen. Marraskuussa 2014 Hildén ja LeKi purkivat yhteisymmärryksessä sopimuksensa. Noin kaksi viikkoa myöhemmin hän siirtyi sarjatasoa alemmas Suomi-sarjajoukkue Nokian Pyryyn. Maaliskuussa 2015 Hildén teki vuoden mittaisen jatkosopimuksen joukkueen kanssa.


title: Antti Hildén

text: Kaudella 2015–2016 Hildén voitti koko Suomi-sarjan piste- ja syöttöpörssin tehoilla 18+39=57, kuten myös kaudella 2016–2017 tehoilla 27+51=78, jolloin hän jakoi myös sarjan maalipörssin voiton joukkuetoverinsa Timo-Pekka Heikkisen kanssa.


title: Antti Hildén

text: Hildén on pelannut neljä nuorten ja kolme poikien maaottelua. Hän on edustanut myös Suomen Mestis-pelaajista koottua B-maajoukkuetta vuonna 2002.


title: Edustaa edustaa 3

text: Edustaa edustaa 3 on rap-artisti Seren 23. kesäkuuta 2011 julkaisema mixtape.


title: Edustaa edustaa 3

text: Seren oli aluksi tarkoitus tehdä "Edustaa edustaa 3":sta EP, mutta kappaleita syntyi lopulta niin paljon, että julkaisusta tuli albumi. Albumille on tarkoituksella tuotu artisteja, joita monet eivät välttämättä kuvittelisi vierailemassa Seren kappaleilla.


title: Ville Jokinen (jääkiekkoilija)

text: Ville Jokinen (s. 27. heinäkuuta 1976 Kuopio) on suomalainen entinen jääkiekkoilija. Hän pelasi kahden kauden aikana 47 ottelua SM-Liigassa Helsingin IFK:n ja kuopiolaisen KalPan riveissä. Jokinen saalisti pelaamissaan otteluissa neljä tehopistettä. SM-liigan lisäksi hän pelasi kolmella kaudella I-divisioonaa Pitäjänmäen Tarmossa ja Järvenpään Haukoissa.


title: Ville Jokinen (jääkiekkoilija)

text: NHL-jääkiekkoilija Olli Jokinen on Ville Jokisen pikkuveli.


title: Nuoret poliisit

text: Nuoret poliisit ("Rookie Blue") on kanadalainen televisiosarja, joka keskittyy poliisialokkaisiin. Sarjaa on esitetty Kanadassa Globalilla, Yhdysvalloissa ABC:llä. Suomessa sarjaa ovat esittäneet sekä TV5 että Kutonen. Sarjaa on tehty kolme tuotantokautta, ja kesäkuussa 2012 Global ja ABC ilmoittivat neljännen olevan tekeillä.


title: Tandooriuuni

text: Tandooriuuni on alun perin intialainen ruuanvalmistuksessa käytettävä uuni. Se on suosittu myös muissa Etelä- ja Keski-Aasian sekä Kaukasian maissa. Tandooriuunissa valmistettavia ruokia ovat muun muassa tandoori-broileri sekä naan- ja shoti-leivät, mutta se soveltuu hyvin myös grillaamiseen.


title: Tandooriuuni

text: Tandooriuuni muistuttaa pystypäin asetettua leivinuunia. Tandooriuunin lämpötila voi olla jopa 480 °C, ja lämpö tuotetaan perinteisesti puuhiilellä. Tandooriuunissa valmistettava ruoka paistuu avotulen, lämpösäteilyn ja kuuman ilman kohoamisen vaikutuksesta.


title: Gusttavo Lima

text: Nivaldo Batista Lima, paremmin tunnettu taiteilijanimellään Gusttavo Lima (s. 3. syyskuuta 1989), on brasilialainen laulaja. Hänet tunnetaan maassaan monista hiteistä, kuten "Inventor Dos Amores", "Cor De Ouro" ja suurta ja maailmanlaajuista huomiota saanut "Balada". Laulajana häntä on usein verrattu Michel Telóon ja Luan Santanaan.


title: Anthony Abdy (kriketinpelaaja)

text: Anthony Adby (26. huhtikuuta 1856, Cambridge, Yhdistynyt kuningaskunta – 4. heinäkuuta 1924, La Tour-de-Peilz, Sveitsi) oli brittiläinen prikaatinkenraali ja kriketinpelaaja. Hän oli oikeakätinen lyöjä, joka pelasi kahdessa eri seurassa: Essexissa ja Hampshiressa. Abdy pelasi ainoastaan yhdessä ensimmäisen luokan ottelussa Hampshiren seurassa Marylebonea vastaan vuoden 1881 kaudella. Hän juoksi ottelussa seitsemän juoksua ensimmäisellä vuoroparilla ja 23 toisella.


title: Anthony Abdy (kriketinpelaaja)

text: Abdy oli syntyjään Cambridgesta, jossa hänen isänsä toimi oikeustieteiden professorina. Hän sai koulutuksensa Lontoossa. Kriketinpeluun Abdy aloitti armeija-aikanaan.


title: Anthony Abdy (kriketinpelaaja)

text: Abdyn lanko Lothian Bonham-Carter ja sisarenpojat Algernon- ja Stuart Bonham-Carter olivat myös kriketinpelaajia. He olivat kaukaista sukua näyttelijä Helena Bonham Carterille.


title: Benjamin Banks (kriketinpelaaja)

text: Benjamin Banks (s. 28. elokuuta 1969 Cambridge, Yhdistynyt kuningaskunta) on entinen brittiläinen kriketinpelaaja. Hän pelasi oikeakätisenä lyöjänä Bedfordshire County Cricket Clubin riveissä. Hän on syntyjään Cambridgesta.


title: Benjamin Banks (kriketinpelaaja)

text: Vuoden 1991 Minor Counties Championship -kisoissa Worcestershirea vastaan Banks teki 12 juoksua.


title: Edward Bennett (ohjaaja)

text: Edward Bennett (s. 28. marraskuuta 1950 Cambridge, Yhdistynyt kuningaskunta) on brittiläinen televisio- ja elokuvaohjaaja.


title: Edward Bennett (ohjaaja)

text: Bennett on syntyjään Cambridgesta ja opiskeli Eton Collegessa. Hän aloitti ohjaajan uransa vuonna 1978. Bennettin tunnetuin elokuvaohjaus on "Ascendancy" (1982), josta hän sai Berliinin elokuvajuhlien Kultainen karhu -palkinnon. Voittoa seuranneena vuonna hän toimi Berliinin elokuvajuhlien tuomariston jäsenenä.


title: Edward Bennett (ohjaaja)

text: Bennett on myös ohjannut tekevisiosarjojen osia muun muassa sarjoihin "Bergerac", "C.A.T.S. Eyes" ja "Komisario Morse".


title: Henri Coudray

text: Henri Coudray (s. 22. kesäkuuta 1942 Pont-de-Beauvoisin) on ranskalainen jesuiittoihin kuuluva roomalaiskatolinen piispa. Hänet vihittiin papiksi 30. kesäkuuta 1973 ja nimitettiin Mongon (Tšad) prefektiksi 1. joulukuuta 2001, sitten apostoliseksi vikaariksi 3. kesäkuuta 2009. 3. kesäkuuta 2009 Coudray nimitettiin lisäksi Sillin titulaaripiispaksi. Piispaksi konsekroinnin suoritti 29. marraskuuta Matthias N'Gartéri Mayadi, jota avustivat Charles Louis Joseph Vandame ja Edmond Jitangar.


title: Ruostevarpushaukka

text: Ruostevarpushaukka ("Accipiter virgatus") on haukkojen heimoon kuuluva lintulaji. Sen esiintymisaluetta Aasiassa ovat Bangladesh, Bhutan, Filippiinit, Intia, Indonesia, Kambodža, Kiina, Laos, Malesia, Myanmar, Nepal, Pakistan, Sri Lanka, Taiwan, Thaimaa ja Vietnam.


title: Ruostevarpushaukka

text: Vaikka lajin kanta on pienenemässä, sen ei arvioida lähenevän rajaa, jossa sitä pidettäisiin vaarantuneena. Sen elinpiiriä ovat lauhkean vyöhykkeen metsät, subtrooppiset ja trooppiset kosteat alavat metsät ja vuoristometsät, mangrovemetsät nousuvesirajan yläpuolella sekä viljelmät.


title: Ruostevarpushaukka

text: Ruostevarpushaukka tekee pesän puuhun ja rakentaa joka vuosi uuden pesän. Laji on petolinnuksi keskikokoinen, 29–36 cm. Sillä on lyhyet leveät siivet ja pitkä pyrstö, jotka kumpikin ovat sopeutumia nopeaan reagointiin liikkeissä. Lajin normaali lento on luonteenomaisesti muutama räpytys ja liito. Sen erottaa arovarpushaukasta ("A. badius") siiven alapuolen raidallisuudesta.


title: Ruostevarpushaukka

text: Laji on kuin sitä yleisemmän arovarpushaukan tummempi versio, mutta höyhenpeitteessä on tumma vaakasuora kaulajuova. Aikuisella uroksella selkäpuoli on tummansiniharmaa, ja alapuoli valkoinen punertavin raidoin. Suurempi naaras on päältä urosta ruskeampi. Nuori lintu on päältä ruskea, ja alapuoli on valkoinen ruskein raidoin. Pyrstö on raidallinen.


title: Ruostevarpushaukka

text: Talvella ruostevarpushaukka siirtyy avoimempaa metsään, kuten savanneille ja viljelmille. Sen saalistustekniikka on samanlainen kuin muilla pienemmillä haukoilla, esimerkiksi varpushaukalla ja amerikanvarpushaukalla. Saalistus perustuu yllätykseen, kun se lentää piilosta oksalta tai ilmestyy yllättäen pensaan takaa saaliinsa kimppuun.


title: Ruostevarpushaukka

text: Laji saalistaa sisiliskoja, sudenkorentoja sekä pieniä lintuja ja nisäkkäitä.


title: Ruostevarpushaukka

text: Ruostevarpushaukalla on kymmenen alalajia:


title: Modulaariaritmetiikan käänteisluku

text: Modulaariaritmetiikan käänteisluku on modulaari- eli jakojäännösaritmetiikan keskeisiä käsitteitä.


title: Modulaariaritmetiikan käänteisluku

text:
Kokonaisluvut formula_1 ja formula_2 ovat toistensa käänteislukuja modulo formula_3,
missä formula_3 on nollasta eroava kokonaisluku, jos


title: Modulaariaritmetiikan käänteisluku

text: Modulaariaritmetiikan käänteislukuja voidaan käyttää mm. kongruenssiyhtälöitä ratkaistaessa.


title: Modulaariaritmetiikan käänteisluku

text:
Kongruenssista formula_5 seuraa, että
formula_7. Toisin sanoen luvut
formula_1 ja formula_3 (samoin kuin luvut formula_1 ja formula_3) ovat keskenään jaottomia.


title: Modulaariaritmetiikan käänteisluku

text: Tämä on välttämätön ja riittävä ehto käänteisluvun olemassaololle.


title: Modulaariaritmetiikan käänteisluku

text: Modulaariaritmetiikan käänteislukuja voidaan laskea mm. käyttämällä Eulerin lausetta, Fermat'n pientä lausetta tai laajennettua Eukleideen algoritmia.


title: Modulaariaritmetiikan käänteisluku

text: Laajennettu Eukleideen algoritmi antaa modulaariaritmetiikan käänteislukujen laskemiseen yleispätevän ja tehokkaan laskumenetelmän.


title: Modulaariaritmetiikan käänteisluku

text:
Jos formula_3 on alkuluku, merk. formula_13, niin
ts.
Luku formula_16 on siis eräs luvun formula_1 käänteisluku modulo formula_13.


title: Modulaariaritmetiikan käänteisluku

text:
Luvun formula_16 pienin ei-negatiivinen jakojäännös modulo formula_13 voidaan laskea tehokkaasti
modulaariaritmetiikan potenssiinkorotusalgoritmia käyttäen.


title: Modulaariaritmetiikan käänteisluku

text: Menetelmän rajoituksena on se, että moduulin tulee olla alkuluku.


title: Modulaariaritmetiikan käänteisluku

text:
Jos formula_21, niin Eulerin lauseen mukaan
ts.
Luku formula_24 on siis eräs luvun formula_1 käänteisluku modulo formula_3.


title: Modulaariaritmetiikan käänteisluku

text:
Luvun formula_24 pienin ei-negatiivinen jakojäännös modulo formula_3 voidaan laskea tehokkaasti
modulaariaritmetiikan potenssiinkorotusalgoritmia käyttäen.


title: Modulaariaritmetiikan käänteisluku

text:
Menetelmän rajoituksena on se, että Eulerin funktion formula_29 arvon laskemiseksi luvun formula_3
alkutekijöihin jaon pitää yleensä olla tunnettu.


title: Modulaariaritmetiikan käänteisluku

text:
Olkoot formula_31 ja formula_3 kokonaislukuja, formula_33 ja
formula_34. Luvun formula_31 käänteisluku modulo formula_3, merk.
formula_37 saadaan tällöin rekursiivisesti seuraavasti:


title: Modulaariaritmetiikan käänteisluku

text: 1. Jos formula_38, niin formula_39


title: Modulaariaritmetiikan käänteisluku

text: 2. Muulloin


title: Modulaariaritmetiikan käänteisluku

text:
missä formula_41 on funktio, joka antaa luvun formula_3 pienimmän ei-negatiivisen jakojäännöksen luvulla
formula_31 jaettaessa.


title: Modulaariaritmetiikan käänteisluku

text:
Esimerkiksi Mathematica-ohjelmistossa modulaariaritmetiikan käänteisluvun laskeva funktio
voitaisiin tätä rekursiota käyttäen määrittää yhdellä rivillä:
Mathematica-ohjelmistosta löytyy tähän tarkoitukseen kuitenkin myös valmiiksi ohjelmoitu funktio.


title: Häikäilemättömät ajajat

text: Häikäilemättömät ajajat (engl. "Hell Drivers") on vuonna 1957 julkaistu draamaelokuva. Elokuvan pääosia esittävät mm Stanley Baker, Herbert Lom, Peggy Cummins, Patrick McGoohan, William Hartnell, Wilfrid Lawson, Sid James, Jill Ireland, Alfie Bass, Gordon Jackson, David McCallum, Sean Connery ja Wensley Pithey. Elokuvan on ohjannut Cy Endfield.


title: HMS Pactolus (1896)

text: HMS Pactolus oli Britannian Kuninkaallisen laivaston vuonna 1899 palvelukseenotettu Pelorus-luokan panssarikansiristeilijä, joka palveli ensimmäisessä maailmansodassa.


title: HMS Pactolus (1896)

text: Alus tilattiin Armstrong Whitworthilta Elswickistä ja sen köli laskettiin toukokuussa 1896. Alus laskettiin vesille 21. joulukuuta 1896 ja se valmistui 1898.


title: HMS Pactolus (1896)

text: Alus myytiin romutettavaksi 1921.


title: HMS Pandora (1900)

text: HMS Pandora oli Britannian kuninkaallisen laivaston vuonna 1901 palvelukseenotettu Pelorus-luokan panssarikansiristeilijä, joka palveli ensimmäisessä maailmansodassa.


title: HMS Pandora (1900)

text: Alus tilattiin Portsmouthin telakalta ja sen köli laskettiin toukokuussa 1896. Alus laskettiin vesille 17. tammikuuta 1900 ja se valmistui vuotta myöhemmin.


title: HMS Pandora (1900)

text: Alus myytiin romutettavaksi 1913.


title: HMS Pegasus (1897)

text: HMS Pegasus oli Britannian kuninkaallisen laivaston vuonna 1899 palvelukseenotettu Pelorus-luokan panssarikansiristeilijä, joka palveli ensimmäisessä maailmansodassa.


title: HMS Pegasus (1897)

text: Alus tilattiin Palmers Shipbuilding and Iron Companyltä Jarrowista ja sen köli laskettiin toukokuussa 1895. Alus laskettiin vesille 4. maaliskuuta 1897 ja se valmistui 1899.


title: HMS Pegasus (1897)

text: Saksan keisarikunnan laivaston risteilijä "SMS Königsberg" upotti aluksen 20. syyskuuta 1914 Zanzibarin satamaan.


title: Tarhasaurikki

text: Tarhasaurikki ("Galinsoga parviflora" Cav.) on mykerökukkainen ruohokasvi. Se on kotoisin Etelä-Amerikasta, mistä se on levinnyt rikkakasvina mm. Eurooppaan.


title: Tarhasaurikki

text: Tarhasaurikki kasvaa 20–60 senttimetriä korkeaksi. Sen mykeröperissä on lyhyitä pystyjä hapsikarvoja ja niukasti nystykarvoja. Valko- ja keltakukkaisen mykerön pohjussuomut ovat kolmiliuskaisia, samannäköisellä ripsisaurikilla ("Galinsoga ciliata") ne ovat yksiosaisia.


title: Linda Tanner

text: Linda Tanner, o. s. "Anttila" (24. kesäkuuta 1882 Tyrväntö – 10. marraskuuta 1978 Helsinki) tunnetaan parhaiten ministeri ja puoluejohtaja Väinö Tannerin puolisona. Hän kirjoitti myös muistelmateoksen sekä suomensi muutamia kirjoja.


title: Linda Tanner

text: Linda Tannerin isä oli kalastaja Kalle Anttila. Hän pääsi ylioppilaaksi ja opiskeli sitten vuodesta 1903 Helsingin yliopistossa fysiikkaa ja matematiikkaa.


title: Linda Tanner

text: Linda Tanner oli naimisissa vuodesta 1909 Väinö Tannerin kanssa. Heillä oli kahdeksan lasta. Vuonna 1923 Väinö Tanner osti Sorkin tilan Vihdistä ja tämän tilan hoito jäi paljolti Linda Tannerin vastuulle.


title: Ripsisaurikki

text: Ripsisaurikki ("Galinsoga ciliata") on mykerökukkainen ruohokasvi. Se on kotoisin Etelä- ja Keski-Amerikasta, mistä se on levinnyt rikkakasvina mm. Eurooppaan.


title: Ripsisaurikki

text: Ripsisaurikin varsi on myös tyvestä karvainen. Sen mykeröperissä on kiharia ja siirottavia nystykarvoja. Valko- ja keltakukkaisen mykerön pohjussuomut ovat liuskattomia, tarhasaurikilla ("Galinsoga parviflora") ne ovat kolmiliuskaisia.


title: Merian C. Cooper

text: Merian C. Cooper (24. lokakuuta 1893 Jacksonville, Florida, Yhdysvallat – 24. huhtikuuta 1973 San Diego, Kalifornia, Yhdysvallat) oli yhdysvaltalainen elokuvaohjaaja ja -tuottaja. Hänen tunnetuin elokuvansa ohjaajana on "King Kong" (1933). 1940- ja 1950-luvuilla hän tuotti monet John Fordin ohjaamista elokuvista (esimerkiksi "Etsijät" (1956) ja "Vaitelias mies" (1952)).


title: Anja Elenius-Pantzopoulos

text: Anja Inkeri Elenius-Pantzopoulos, myöh. Elenius (21. heinäkuuta 1914 Pielisjärvi – 30. kesäkuuta 2009 Turku) oli suomalainen lastenkirjailija ja suomentaja.Nimellä "Anja Elenius":


title: Mikko Piirainen

text: Mikko Jalmari Piirainen (1899 Nurmes – 1998 Nurmes) oli suomalainen runoilija.


title: Mikko Piirainen

text: "Runo-Mikko" Piirainen asui Nurmeksen Vaarakylässä.


title: Hr. Ms. Abraham Crijnssen (1936)

text: Hr. Ms. Abraham Crijnssen oli Alankomaiden kuninkaallisen laivaston Jan van Amstel -luokan teräsrunkoinen miinanraivaaja, joka otettiin palvelukseen 1937.


title: Hr. Ms. Abraham Crijnssen (1936)

text: Alus tilattiin Werf Gustolta Schiedamista. Alus laskettiin vesille 22. syyskuuta 1936 ja se otettiin palvelukseen 5. toukokuuta 1937.


title: Hr. Ms. Abraham Crijnssen (1936)

text: Toisen maailmansodan Tyynenmeren sodan alkaessa vuonna 1941 "Hr. Ms. Abraham Crijnssen" sekä osa sen sisaraluksista palvelivat Alankomaiden Itä-Intiassa. Helmikuussa 1942 Jaavan tilanne muuttui kriittiseksi keisarillisen Japanin lentokoneiden hallitessa saaren ilmatilaa sekä Japanin laivaston hallitessa ympäröivää merialuetta. Jaavanmeren ja Sundasalmen taisteluiden jälkeen alueella olleiden liittoutuneiden alusten käskettiin siirtyä Australiaan.


title: Hr. Ms. Abraham Crijnssen (1936)

text: "Abraham Crijnssen" selvisi ainoana luokkansa aluksena Australiaan saapuen Fremantleen 20. maaliskuuta 1942. Alus oli samalla viimeinen paossaan onnistunut alus.


title: Hr. Ms. Abraham Crijnssen (1936)

text: Alus siirrettiin Australian laivastolle, joka otti sen palvelukseensa 28. syyskuuta 1942 sukellusveneidentorjunta-aluksena nimellä "HMAS Abraham Crijnssen". Aluksen ensimmäisenä australialaisena päällikkönä oli luutnantti Arthur Irwin Chapman.


title: Hr. Ms. Abraham Crijnssen (1936)

text: Alus palautettiin Alankomaiden laivastolle 5. toukokuuta 1943, ja se jatkoi saattuetehtävissä aina 7. kesäkuuta 1945 saakka. Sotatoimien päätyttyä alus siirtyi sodan ajan kotisatamastaan Darwinista Koepangiin Itä-Timoriin, jossa se vastaanotti japanilaisten antautumisen. Se osallistui vallankumouksellisten vastaiseen toimintaan Hollannin Itä-Intiassa, josta se lähti elokuussa 1951 paluumatkalle Alankomaihin.


title: Hr. Ms. Abraham Crijnssen (1936)

text: Maaliskuussa 1956 alus muutettiin puominvartioalukseksi ennen lopullista palveluksesta poistoaan vuonna 1961, jolloin se lahjoitettiin merikadeteille koululaivaksi. Aluksella oli satamapaikka Haagissa vuosina 1962–1972, ja sieltä se siirrettiin Rotterdamiin. Alus lahjoitettiin vuonna 1995 merimuseolle Den Helderiin, ja se on kunnostettu sodanaikaiseen asuunsa.


title: Jude Thaddeus Okolo

text: Jude Thaddeus Okolo (s. 18. joulukuuta 1956 Kano) on nigerialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi Onitshan arkkihiippakuntaan Francis Arinze 2. heinäkuuta 1983, ja hänet inkardinoitiin Nnewin hiippakuntaan 9. marraskuuta 2001.


title: Jude Thaddeus Okolo

text: Okolo sai 2. elokuuta 2008 nimitykset Novican titulaariarkkipiispaksi sekä apostoliseksi nuntiukseksi Keski-Afrikan tasavaltaan ja Tšadiin. Piispaksi konsekroinnin suoritti 27. syyskuuta Arinze, jota avustivat Hilary Paul Odili Okeke ja Valerian Okeke.


title: Hilary Paul Odili Okeke

text: Hilary Paul Odili Okeke (s. 21. tammikuuta 1947) on nigerialainen roomalaiskatolinen piispa. Hänet vihki papiksi Onitshan arkkihiippakuntaan Francis Arinze 20. huhtikuuta 1974, ja hänet nimitettiin Nnewin hiippakunnan johtoon 9. marraskuuta 2001. Piispaksi vihkiminen seurasi 10. helmikuuta 2002. Pääkonsekraattorina toimi Osvaldo Padilla, jota avustivat Albert Kanene Obiefuna ja John Olorunfemi Onaiyekan.


title: Valerian Okeke

text: Valerian Okeke (s. 20. lokakuuta 1953) on nigerialainen roomalaiskatolinen arkkipiispa. Hänet vihki papiksi Onitshan arkkihiippakuntaan Francis Arinze 11. heinäkuuta 1981. Hänet nimitettiin sen koadjuuttoriarkkipiispaksi 9. marraskuuta 2001, ja piispaksi konsekroinnin suoritti 9. helmikuuta 2002 Osvaldo Padilla, jota avustivat Albert Kanene Obiefuna ja Anthony Okonkwo Gbuji.


title: Valerian Okeke

text: Okekesta tuli 1. syyskuuta 2003 Onitshan arkkipiispa.


title: Rosario Pio Ramolo

text: Rosario Pio Ramolo (s. 12. joulukuuta 1952 Limosano) on italialainen Tšadissa toimiva roomalaiskatolinen piispa. Hänet vihittiin kapusiinien papiksi 30. heinäkuuta 1978 ja nimitettiin Gorén hiippakunnan johtoon 28. marraskuuta 1998. Piispaksi vihkiminen seurasi 14. helmikuuta 1999. Pääkonsekraattorina toimi Matthias N'Gartéri Mayadi, jota avustivat Edmond Jitangar ja Michele Russo.


title: Miguel Ángel Sebastián Martínez

text: Miguel Ángel Sebastián Martínez (s. 28. syyskuuta 1950 Zaragoza, Espanja) on Comboni-lähetyssaarnaajiin kuuluva roomalaiskatolinen piispa. Hän on luonut uransa Tšadissa. Hän sai pappisvihkimyksensä 7. kesäkuuta 1975, ja hänet nimitettiin Lain hiippakunnan johtoon 28. marraskuuta 1998. Piispaksi vihkiminen seurasi 14. helmikuuta 1999. Pääkonsekraattorina toimi Matthias N'Gartéri Mayadi, jota avustivat Edmond Jitangar ja Michele Russo.


title: Kuittislaisuus

text: Kuittislaisuus oli Nurmeksen seudulla 1950- ja 1960-luvuilla vaikuttanut herätysliike. Liike sai nimensä sitä johtaneen saarnaaja Viljo Kuittisen mukaan.


title: Kuittislaisuus

text: Liikkeen kannattajat eivät eronneet kirkosta, mutta kävivät kirkossa vain muutaman kerran vuodessa ehtoollisella. Liikkeen julistusta leimasi voimakas viimeisten tapahtumien odotus.


title: Kuittislaisuus

text: Viljo Kuittinen julkaisi 1950-luvun lopulla kolme omakustanneteosta "Herran sanaa ruostuneesta torvesta" (1956), "Huuto-!: yösydän lähenee!" (1957) ja "Loppu lähenee, ihminen - missä olet?" (1959).


title: Sprint Corporation

text: Sprint Nextel on yhdysvaltalainen puhelinoperaattori, jonka pääkonttori sijaitsee Overland Parkissa, Kansasissa. Sprint Nextelin verkko on maanlaajuinen ja sen suurimpia kilpailijoita ovat Verizon Wireless ja AT&T Mobility, mutta Sprint Nextelillä on vain 55 miljoonaa liittymäasiakasta kun kyseisillä kilpailijoilla on molemmilla yli 100 miljoonaa. Sprint Nextel on siten Yhdysvaltojen kolmanneksi suurin teleoperaattori, mutta sillä on myös laajakaistapalveluita. Japanilainen puhelinoperaattori SoftBank tarjoutui ostamaan 70 prosenttia yrityksestä 20,1 miljardilla Yhdysvaltain dollarilla. Kaupan odotetaan toteutuvan vuoden 2013 toisella kvartaalilla.


title: Kasvifysiologia

text: Kasvifysiologia tutkii kasvien elintoimintoja: aineenvaihduntaa, kasvua, kehitystä, lisääntymistä ja liikkeitä.


title: Kasvifysiologia

text: Esimerkiksi yhteyttämisessä kasvit tuottavat hiilidioksidista ja vedestä happea käyttöönsä auringon säteilyenergian avulla. Yhteyttämistä ja kemiallisten aineiden kuljetusta varten kasvit saavat vettä transpiraation avulla. Veden kulkeutumisessa kasvin juurista lehtiin saakka ovat välittäjinä putkisoluista koostuvat putkisolut ja veden otto tapahtuu osmoottisesti. Kasvi ottaa juurten avulla myös ravinteita, mutta niiden otto tapahtuu ravinteiden ollessa ionisessa muodossa. Yhteyttäminen puolestaan tapahtuu viherhiukkasissa ja siihen osallisena oleva fysiologinen tekijä on valo. Toinen yhteyttämiseen vaikuttava tekijä on lämpötila. Valo ja lämpötila vaikuttavat myös kasvuun. Kukinnan ajoittumiseen ja virittymiseen vaikuttaa kasvilajin päivärytmi.


title: Pisarointi

text:
Pisarointi on ilmiö, jossa kasvit imevät maasta kosteutta ja nostavat sen vartensa läpi lehtiin. Pisarointia tapahtuu iltaisin. Lehdistä kosteuden pitäisi haihtua, mutta jos ilmankosteus lehtien läheisyydessä on melkein 100 %, muodostuu lehtien pinnalle kastepisaroita. Pisaroinut vesi haihtuu vasta seuraavana päivänä, kun ilma lämpiää ja suhteellinen ilmankosteus pienenee.
Hyvä esimerkki pisaroinnista on poimulehden pinnalle kerääntyvät nestepisarat. Neste ei ole ilmasta tiivistynyttä kosteutta, vaan kasvin erittämää karvasta nestettä.


title: Pisarointi

text: Joskus on vaikea erottaa ilmasta tiivistynyt kaste ja kasvien erittämä pisarointi. Kasteessa ilmasta tiivistyy kosteutta jollekin pinnalle, esimerkiksi auton katolle, koska pinnan lämpötila on alhaisempi kuin ilman lämpötila. Tällöin sen kastepistekin on alhaisempi eli vettä tiivistyy alhaisemmassa lämpötilassa.


title: Agglomeraatio

text: Agglomeraatio tarkoittaa yhteen kasautumista.


title: Agglomeraatio

text: Usein agglomeraatiolla tarkoitetaan "kaupunkimaista tiheää asutuskeskusta", joka jatkuu yli kuntarajojen. Tyypillinen agglomeraatio ilman yksittäistä muita suurempaa keskuskaupunkia on Ruhrin alue.


title: Agglomeraatio

text: Maailmassa oli 522 yli miljoonan asukkaan kaupunkikeskittymää vuonna 2013. Niistä suurimmat olivat


title: The Ghost Inside

text: The Ghost Inside on yhdysvaltalainen hardcore-yhtye Los Angeles, Californiasta.. Yhtye on julkaisut viisi studioalbumia, neljä uudella nimellä ja yhden vanhalla (A Dying Dream).


title: The Ghost Inside

text: Vuonna 2004 perustettu yhtye A Dying Dream julkaisi vuonna 2006 ensimmäisen EP:nsä "Now Or Never," levy-yhtiönään Mediaskare Records"." Pian tämän jälkeen yhtye vaihtoi nimensä nykyiseen The Ghost Inside:en ja julkaisi ensimmäisen studioalbuminsa "Fury and the Fallen Ones". Yhtye ehti julkaista vielä toisen studioalbumin "Returners," ennen kuin vuonna 2012 vaihtoi levy-yhtiötä Epitaph Records:iin.


title: The Ghost Inside

text: Aamulla 19. marraskuuta 2015 yhtyeen ollessa kiertueella matkalla Mesaan, Arizonaan, heidän keikkabussinsa törmäsi traktorin perävaunuun El Pason lähettyvillä. Onnettomuuden seurauksena molempien ajoneuvojen kuljettajat kuolivat ja loput kymmenen matkustajaa bussissa loukkaantuivat, viisi vakavasti. Yhtyeen rumpali Andrew Tkaczyk menetti onnettomuudessa oikean jalkansa.


title: The Ghost Inside

text: Huhtikuussa 2018 yhtye vakuutti antamassaan haastattelussa medialle ja faneilleen, että yhtye jatkaa toimintaansa vielä onnettomuuden jälkeenkin


title: Leon Britton

text: Leon Britton (s. 16. syyskuuta 1982) on englantilainen jalkapalloilija. Hänen syöttöprosenttinsa oli kaudella 2010–2011 Euroopan huippusarjojen paras. Hän pelasi kaudella Swansea Cityssä.


title: Kyle Williams

text: Kyle Williams (s. 19. heinäkuuta 1988 San José, Kalifornia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan San Francisco 49ersissa. Yliopistojalkapalloa Williams pelasi Arizonan valtionyliopiston joukkueessa.


title: Kyle Williams

text: Williamsin isä Kenny Williams on entinen baseballpelaaja ja Boston Red Soxin nykyinen manageri.


title: Kyle Williams

text: San Francisco 49ers varasi Williamsin vuoden 2010 NFL:n varaustilaisuudessa kuudennella kierroksella, tilaisuuden 206. pelaajana. Hän vietti suurimman osan tulokaskaudestaan loukkaantuneiden osastolla pelaten viidessä ottelussa. Seuraavalla kaudella Williamsin rooli kasvoi muiden laitahyökkäjien loukkaantumisten myötä.


title: Kyle Williams

text: 49ersin erinomaisesti sujunut kausi vei joukkueen NFC-konferenssin finaaliin, jossa vastaan asettui New York Giants. Williams teki ottelussa kaksi pahaa virhettä, jotka osaltaan aiheuttivat 49ersin jatkoaikatappion tulevaa mestaria vastaan.


title: Bobby-Gaye Wilkins

text: Bobby-Gaye Wilkins (s. 10. syyskuuta 1988 Manchester) on jamaikalainen 400 metrin juoksija.


title: Bobby-Gaye Wilkins

text: Wilkins sijoittui Marrakechin alle 18-vuotiaiden MM-kisoissa 400 metrillä seitsemänneksi ajalla 54,72. Hän oli Pekingin olympialaisissa 2008 mukana Jamaikan 4 x 400 metrin viestijuoksujoukkueessa alkuerissä. Loppukilpailussa, jossa Jamaika voitti olympiapronssia, Wilkins ei juossut. Hän karsiutui Dohan sisäratojen MM-kisoissa 2010 400 metrin välierissä 52,59, mutta oli mukana Jamaikan joukkueessa voittamassa viestissä MM-pronssia. Wilkins kuitenkin kärähti doping-testissä andarine-nimisestä aineesta, ja hänet asetettiin kahden vuoden kilpailukieltoon.


title: Isaac Sopoaga

text: Isaac Sopoaga (s. 4. syyskuuta 1981 Pago Pago, Amerikan Samoa) on amerikansamoalainen amerikkalaisen jalkapallon pelaaja, pelipaikaltaan puolustuksen linjamies. Hän pelaa tällä hetkellä NFL-liigan San Francisco 49ersissa. Yliopistojalkapalloa Sopoaga pelasi Havaijin yliopiston joukkueessa.


title: Isaac Sopoaga

text: Sopoaga on ajoittain pelannut myös hyökkäyksessä blokkaavana keskushyökkääjänä.


title: Jäätikköjäkälät

text: Jäätikköjäkälät ("Siphula") on jäkäläsuku, jonka edustajat kasvavat karuissa tundraolosuhteissa. Ne ovat pystyjä ja tappimaisia. Ainoa suomessa kasvava laji (tundran) jäätikköjäkälä "S. ceratites" on löydettävissä uhanalaisena Enontekiön, Inarin ja Utsjoen tunturipaljakoiden irtomailla, ei suoranaisesti kiinni kivikalliossa. Se on kärsinyt porotalouden aiheuttamasta maaperän kulumisesta.


title: Naantalinsalmen silta

text: Naantalinsalmen silta on kaksiosainen silta, joka ylittää mantereen ja Luonnonmaan saaren välisen salmen Naantalissa. Raumakari jakaa sillan kahteen osaan. Sillan yli kulkee Seututie 189 eli Rymättyläntie. Naantalinsalmen silta avattiin liikenteelle 4. heinäkuuta 1986.


title: Naantalinsalmen silta

text: Salmen ylitys on sujunut siltaa pitkin vuodesta 1934, jolloin Ukko-Pekan silta avattiin. 1970-luvulle tultaessa liikennemäärät olivat lisääntyneet. Särkänsalmen silta oli valmistunut vuonna 1970 Naantalin ja silloisen Merimaskun kunnan välille ja lisäksi Naantalin kaupunki suunnitteli Luonnonmaan maankäyttöä. 1970-luvun loppupuolella selvitettiin uuden tielinjan paikkaa ja päädyttiin rakentamaan uusi silta entiseen paikkaan Raumakarin yli Ukko-Pekan sillan vierelle. Samassa yhteydessä rakennettiin mantereen puolelle Kuparivuoren tunneli. Uudissillat rakennettiin ajoneuvoliikenteelle, kevyt liikenne käyttää Ukko-Pekan siltaa. Kallioisten jyrkkien rantojen takia kevyen liikenteen väylälle rakennettiin Luonnonmaan päähän kaareva betonisilta kulkua helpottamaan.


title: Naantalinsalmen silta

text: Naantalinsalmen silta koostuu kahdesta betonisillasta, joiden välissä on kallioinen Raumakari. Luonnonmaan puoleinen silta on kotelopalkkisilta, jonka reuna-aukkojen jännevälit ovat 24 ja 30 metriä. Keskiaukon jännemitta on 46,7 metriä. Mantereen puoleinen silta on ontelopalkkisilta, jonka jännevälit ovat reunoilla 30 ja 3 metriä, 11 metrin alikulun sallivan keskiaukon jänne on 37,5 metriä. Molempien siltojen leveys on 8,5 m.


title: Naantalinsalmen silta

text: Mantereen puolelta Naantalinsalmen sillalle johtava tie on Armonlaaksontie eli Kantatie 40 ja itse silta on osa Rymättyläntietä eli seututietä 189.


title: Naantalinsalmen silta

text: Keskivuorokausiliikennemäärä on noin 10 000 ajoneuvoa vuorokaudessa ja kesäkuukausina 12 500 ajoneuvoa vuorokaudessa. Nopeusrajoitus tiellä on 50 km/h.


title: Naantalinsalmen silta

text: Vuonna 1989 sillan mantereen puoleiseen päähän rakennettiin 320 metriä pitkä Kuparivuoren tunneli, joka oli manner-Suomen ensimmäinen maantietunneli. Tunneli rakennettiin vuosina 1985–1988.


title: Naantalinsalmen silta

text: Kuparivuoren tunnelin rakentamisen takia jyrkkärantaisen salmen maisemaan ei tullut suuria vaurioita. Naantalinsalmen siltaa ei juuri erota Kultarannan suunnasta Ukko-Pekan sillan takaa ja Naantalin kantasataman suunnasta katsoen vanhan sillan holvikaaret tulevat hyvin esiin.


title: Säännöllinen avaruus

text: Säännöllinen avaruus on topologinen avaruus, joka toteuttaa seuraavat ehdot:Avaruus on siis säännöllinen, jos se on sekä T- että T-avaruus. Säännöllisen avaruuden määritelmä on esimerkki separaatioaksioomista.


title: Lionel Larry

text: Lionel Larry (s. 14. syyskuuta 1986) on yhdysvaltalainen pikajuoksija, jonka päämatka on 400 metrin juoksu.


title: Lionel Larry

text: Larry kilpaili Sherbrooken alle 18-vuotiaiden MM-kisoissa 2003 400 metrillä, mutta karsiutui alkuerissä ajalla 45,85. Vuonna 2005 hän oli mukana Yhdysvaltain joukkueessa, joka voitti 4 x 100 metrin viestijuoksun Pan-Amerikan nuorten kisoissa. Hänen kautensa kuitenkin päättyi ennenaikaisesti takareisivammaan. Seuraavana vuonna Larry voitti NCAA:n läntisen alueen mestaruuden 400 metrillä ajalla 45,53. NCAA-finaalissa hän juoksi 400 metrillä kuudenneksi ajalla 45,43 ja oli mukana Etelä-Kalifornian yliopiston joukkueessa, joka sijoittui 4 x 400 metrin viestijuoksussa neljänneksi. Larry juoksi saman vuoden Yhdysvaltain-mestaruuskisoissa 400 metrillä ajan 45,40, joka ei riittänyt loppukilpailupaikkaan.


title: Lionel Larry

text: Larry voitti 2007 NCAA:n läntisen alueen mestaruuden sekä 400 metrin henkilökohtaisessa kilpailussa että pitkässä viestissä. NCAA-finaalissa hän oli toinen ajalla 44,68. Larry sijoittui kolmanneksi Yhdysvaltain-mestaruuskilpailuissa 400 metrillä. Matkan välierissä hän teki uuden ennätyksensä 44,67. Hänet valittiin maansa joukkueeseen Osakan MM-kisoihin, mutta hän joutui keskeyttämään alkueräjuoksun takareisivamman takia. Seuraavana vuonna Larry juoksi toiseksi NCAA-finaalissa uudella ennätysajallaan 44,63, mutta jäi Yhdysvaltain olympiakarsinnoissa kahdeksanneksi ajalla 45,82.


title: Lionel Larry

text: Larry juoksi 2009 maansa mestaruuskilpailuissa 400 metrillä neljänneksi ja selvisi täten Yhdysvaltain joukkueeseen Berliinin MM-kisoihin. MM-kisoissa hän karsiutui 400 metrin henkilökohtaisella matkalla välierissä, mutta juoksi pitkän viestin alkuerissä avausosuuden. Loppukilpailussa, jossa Larry ei juossut, Yhdysvallat voitti MM-kultaa.


title: Turmio ja perikato

text: Turmio ja perikato on Putte Wilhelmssonin vuonna 2009 ilmestynyt esseekokoelma.


title: Williamsburg (Brooklyn)

text: Williamsburg on kaupunginosa Brooklynin hallintoalueen pohjoisosassa New Yorkissa.


title: Williamsburg (Brooklyn)

text: Vuonna 1792 Richard M. Woodhull osti alueelta maata ja rakennutti sinne majatalon. Vuonna 1800 hän nimesi alueen "Williamsburghiksi". Asukasluvun kasvaessa Williamsburghista tuli vuonna 1827 kylä ja vuonna 1852 kaupunki. Vuoteen 1855 mennessä se liitettiin Brooklynin kaupunkiin, ja samoihin aikoihin sen nimi lyheni Williamsburgiksi.


title: Williamsburg (Brooklyn)

text: Vuonna 1903 Williamsburg yhdistettiin Manhattaniin Williamsburgin sillalla, minkä kautta Brooklyniin muutti pian tuhansia juutalaisia Lower East Sidesta. 1900-luvun alussa monia eurooppalaisia siirtolaisia asettui asumaan paikalle, etenkin Italian Nolanista saapuneita. 1930–1940-luvuilla Williamsburgiin syntyi Euroopan juutalaispakolaisten myötä suuri hasidiyhteisö, joka kasvaa edelleen. 1960-luvulla Williamsburgiin saapui paljon tehdastyöläisiä Puerto Ricosta ja myöhemmin muualtakin Latinalaisesta Amerikasta. Alueen latinoyhteisö kuitenkin kärsii nykyisin työttömyydestä tehdastyöpaikkojen vähennyttyä 1990-lukuun mennessä.


title: Williamsburg (Brooklyn)

text: 2000- ja 2010-luvuilla Williamsburgista on alkanut tulla taiteilijoiden ja hipstereiden suosimaa aluetta. Kaupunginosaan myös rakennetaan kiivaasti hyvälaatuisia ja korkeita asuinrakennuksia ja raivataan tilaa avarille puistoille.


title: Nikolai Ekk

text: Nikolai Vladimirovitš Ekk (, 1. kesäkuuta 1902 Riika, Venäjä – 14. heinäkuuta 1976 Moskova, Neuvostoliitto) oli neuvostoliittolainen elokuvaohjaaja ja käsikirjoittaja. Hänen tunnetuin ohjauksensa on Passi elämään ("Putjovka v žizn" 1931).


title: Nikolai Ekk

text: Valmistuttuaan alalle 1920-luvulla Ekk työskenteli ennen ohjaajan uraansa Vsevolod Meyerholdin teatterissa. Ekkin ura elokuvan parissa osuu 1930-luvulle, jolloin valmistui neljä näytelmäelokuvaa ja yksi dokumentti.


title: Nikolai Ekk

text: Ekkin ensimmäinen ja samalla tunnetuin ohjaustyö on Passi elämään ("Putjovka v žizn" 1931), vaikuttava kuvaus Venäjän sisällissodan orvoiksi jättämistä nuorista. Elokuva oli myös ensimmäinen neuvostoliittolainen äänielokuva. Seuraava ohjaus, vuonna 1936 valmistunut "Grunja Kornakova" oli puolestaan ensimmäinen neuvostoliittolainen värielokuva.


title: Nikolai Ekk

text: Ekk ei yltänyt myöhemmissä töissään enää debyyttielokuvansa tasolle. Ura jatkui 1930-luvun jälkeen muun muassa televisio- ja teatteriohjaajana.


title: Nikolai Ekk

text: Ekkin Passi elämään tunnustetaan vaikutusvaltaiseksi teokseksi, vaikka omana aikanaan se saikin Neuvostoliitossa huomattavista katsojaluvuista huolimatta myös kritiikkiä osakseen, elokuva kun ei osoittanut tarpeeksi selvästi kapitalismin ja yhteiskunnallisten ongelmien välistä yhteyttä.


title: Nikolai Ekk

text: Realistinen mutta samalla lämmin kuvaus Passi elämään pantiin merkille saman tien myös ulkomailla ja sen vaikutusta on nähtävissä muun muassa William A. Wellmanin elokuvasta Kovan onnen pojat ("Wild Boys on the Road" 1933) ja Luis Buñuelin elokuvasta Los Olvidados (1951) sekä monista muista 1950-luvun nuorisokuvauksista.


title: Trichomonas gallinae

text: Trichomonas gallinae on alkueläin ja lintujen loinen, joka voi aiheuttaa linnuille tappavaa sairautta, trikomonoosia. Loistartunnalle ovat altteimpia kyyhkyt, peippolinnut ja varpunen.


title: Trichomonas gallinae

text: Loinen ei tartu nisäkkäisiin.


title: Paul Palén

text: Anders Gustav Paulus "Paul" Palén (4. huhtikuuta 1881 Hedemora – 23. lokakuuta 1944 Tukholma) oli ruotsalainen ampuja ja olympiavoittaja. Hän edusti seuratasolla Västerviks SG:tä.


title: Paul Palén

text: Palén osallistui olympialaisiin kerran, Tukholmassa 1912. Hän voitti kisoissa kultaa 30 metrin olympiapistoolin joukkuekilpailussa ja voitti hopeaa henkilökohtaisessa kaksintaistelukilpailussa pistein 286. Palén sijoittui pistoolin 50 metrin kisassa 36:nneksi.


title: Peter Dolfen

text: Peter James Dolfen (21. toukokuuta 1880 Hartford – 31. toukokuuta 1947 East Longmeadow, Massachusetts) oli yhdysvaltalainen ampuja ja olympiavoittaja.


title: Peter Dolfen

text: Dolfen oli kotoisin Yhdysvaltain parhaalta pistooliammunta-alueelta Springfieldistä Massachusettsistä. Hän kilpaili Tukholman olympialaisissa 1912, joissa hän oli voittamassa kultaa 50 metrin pistoolin joukkuekilpailussa. Dolfen myös sai hopeaa 50 metrin pistoolin henkilökohtaisessa kisassa pistein 474 ja sijoittui 16:nneksi 30 metrin olympiapistoolissa.


title: Stabæk IF

text: Stabæk Idrætsforening on norjalainen urheiluseura Bærumin kunnasta. Seura perustettiin vuonna 1912, ja se on nimetty Bærumiin kuuluvan Stabekkin taajaman mukaan.


title: Stabæk IF

text: Seuralla on jaostot alppihiihdolle, jalkapallolle (Stabæk Fotball), jääpallolle, käsipallolle ja suunnistukselle. Jalkapallo- ja käsipallojaostot muodostavat hallinnollisesti omat seuransa.


title: Retkikunta 32

text: Retkikunta 32 () oli Kansainvälisen avaruusaseman 32. miehistö. Retkikunta alkoi 1. heinäkuuta 2012 kello 04:48 UTC Sojuz TMA-03M:n irtautuessa asemasta. Asemalle jääneet Retkikunta 31:n jäsenet Acaba, Padalka ja Revin jatkoivat asemalla Retkikunta 32:n miehistössä. Williams, Malentšenko ja Hoshide saapuvat ISS-asemalle 15. heinäkuuta 2012 laukaistulla lennolla Sojuz TMA-05M. Retkikunta päättyi 16. syyskuuta 2012 Sojuz TMA-04M:n irrottauduttua asemasta. Padalka, Revin ja Acaba laskeutuivat 17. syyskuuta 2012 kello 02.53 UTC Kazakstaniin.


title: Retkikunta 32

text: 27. heinäkuuta 2012 japanilainen rahtialus HTV-3 (Kounotori 3) telakoitui asemaan. HTV-3 irtautui asemasta 12. syyskuuta 2012 ja tuhoutui ilmakehässä 14. syyskuuta 2012.


title: Retkikunta 32

text: Lähde:


title: Andy Lee

text: Andrew Paul "Andy" Lee (s. 11. elokuuta 1982 Westminster, Etelä-Carolina) on yhdysvaltalainen amerikkalaisen jalkapallon pelaaja, pelipaikaltaan lentopotkun potkaisija. Hän pelaa tällä hetkellä NFL-liigan Cleveland Brownsissa. Yliopistojalkapalloa Lee pelasi Pittsburghin yliopiston joukkueessa.


title: Andy Lee

text: Lee on valittu urallaan kolmesti NFL:n tähdistöotteluun Pro Bowliin.


title: Andy Lee

text: San Francisco 49ers varasi Leen vuoden 2004 NFL:n varaustilaisuudessa, tilaisuuden kuudennella kierroksella. Hän on pelannut 49ersin lentopotkujen potkaisijana varauksestaan lähtien, ja sai kesällä 2012 kuuden vuoden jatkosopimuksen, joka tekee hänestä liigan kolmanneksi parhaiten palkatun lentopotkujen potkaisijan. San Francisco 49ers vaihtoi Andy Leen Cleveland Brownsiin 6. kesäkuuta 2015 vuoden 2017 NFL:n varaustilaisuuden seitsemmännen kierroksen varausvuoroa vastaan.


title: Magneettinauha

text: Magneettinauha on magneettisesta materiaalista tehtyä nauhaa, jolle voidaan tallentaa ääntä, videota tai dataa.


title: Magneettinauha

text: Nauhan paksuus voi olla joitakin kymmeniä mikrometrejä.


title: Magneettinauha

text: Magneettinen ääninauha voi olla avokelatyyppistä tai kasetilla olevaa (esimerkiksi C-kasetti). Ääninauhaformaatteja on sekä analogisia että joitakin digitaalisia.


title: Magneettinauha

text: Magneettinen videonauha voi olla etenkin studiokäytössä avokelatyyppistä tai kasetilla olevaa (esimerkiksi VHS-kasetti). Videonauhaformaatteja on sekä analogisia (esim. VHS ja U-matic) että digitaalisia (esim. Digital Video).


title: Magneettinauha

text: Magneettinen datanauha on ollut käytössä monenlaisissa nauha-asemissa etenkin tietojen varmuuskopioinnissa.


title: Magneettinauha

text: Tarpeettomiksi jääneistä nauhoista voi kutoa vaikka kassin.


title: John Farrell (pikaluistelija)

text: John O'Neil Farrell (28. elokuuta 1906 Hammond, Indiana – 20. kesäkuuta 1994 Evergreen Park, Illinois) oli yhdysvaltalainen pikaluistelija ja olympiamitalisti.


title: John Farrell (pikaluistelija)

text: Farrell voitti vuonna 1926 yhteislähtötyylillä kilpaillun kansainvälisen ulkoratamestaruuden, joka oli hänen ainoa suuri voittonsa. Hän sai Sankt Moritzin olympialaisissa 1928 pronssia 500 metrin matkalta, sijoittui kahdeksanneksi 1 500 metrillä ja oli 17. 5 000 metrillä. Kyseessä oli ainoa kausi, jona hän kilpaili Euroopassa. Farrell osallistui vielä vuoden 1932 olympialaisiin 500 metrille, jolloin hän oli kuudes.


title: John Farrell (pikaluistelija)

text: Farrell valmensi oman uransa jälkeen Yhdysvaltain pikaluistelujoukkuetta muun muassa olympiakisoissa 1936. Hän toimi myöhemmin osastonjohtajana Sears-tavaratalossa.


title: John Farrell

text: John Farrell on ainakin seuraavien henkilöiden nimi:


title: Kanozeron kalliopiirrokset

text:
Kanozeron kalliopiirrokset (ven. Канозеро) tulivat tutkijoiden tietoon vuonna 1997. Ne sijaitsevat Kanozeron järvellä olevissa saarissa Kuolan niemimaan lounaisosissa Murmanskin alueella Venäjällä noin 30 kilometriä Vienanmeren rannikolta pohjoiseen. Kuvia on toistaiseksi löydetty 18 ryhmästä yli tuhat piirrosta ja ne on ajoitettu noin vuosiin 4000–3000 eaa..
Vaikka paikalliset tiesivätkin kalliopiirroksista, ne tulivat tutkijoiden tietoon vasta 1997 Revdan museon retkellä Kanozeron järvellä. Ensimmäiset piirrokset havaittiin Kamennyin saarella. Seuraava retki tehtiin vuonna 1998, jolloin kuvia dokumentoitiin kolmelta saarelta ja Odinokajan kalliolta yhteensä 250 erillistä piirrosta. Museon järjestämien retkien jälkeen vastuu retkistä jäi arkeologeille (The Kola Archaeological Expedition), jotka jatkoivat tutkimuksia vuosina 1999 (löytyi 400 kuvaa), 2002, 2005 ja 2007. Tutkijoina olivat muun muassa V. Likhatchev, E. Koplakov, Vladimir Shumkin, Väino Poikalainen ja Abram Stoljar. Myös Tromssan yliopisto aloitti yhteistyönsä osallistumalla vuoden 2005 dokumentointiretkelle.


title: Kanozeron kalliopiirrokset

text: E. M. Kolpakov on julkaissut katsauksen löydöistä vuonna 2009 ja silloin tunnettiin 1140 piirrosta 18 ryhmässä.


title: Kanozeron kalliopiirrokset

text: Kanozeroon laskee pohjoisesta Umbajoki ja siitä noin 3 km etelään on "Odinokaja"-kallio (скала Одинокая), jolla on pieni kuvakenttä. Aivan tämän lähellä sijaitsee "Kamennyi"-saari (Каменный), joka on 4 km päässä Munajoen suusta. Muut kohteet sijaitsevat 6 km etelään Kamennyi-saarelta vierekkäisillä saarilla "Elovyi" (Еловый) ja "Gorelyi" (Горелый).


title: Kanozeron kalliopiirrokset

text: Kuvakenttien määrät kohteissa ovat etelästä pohjoiseen lueteltuna: Gorelyi-saarella on erillistä 4 kuvakenttää, Elovyi-saarella on 6 kuvakenttää, Kamennyi-saari, jossa on 7 kuvakenttää ja jonka kuvakentässä nro 7 on yhteensä 430 kuvaa, ja rantakalliolla Odinokaja on 1 kuvakenttä. Piirroksista 25 % esittää eläimiä, 21 % laivoja, 16 % ihmisiä, 21 % ihmisen jalanjälkiä tai muita jälkiä, 26 %:n motiivia ei tunnisteta. Eläimistä 67 % on valaita, 11 % kaloja, 25 % hirviä ja 16 % peuroja. Joukossa on myös tapahtumien kuvauksia aivan kuten on Uikujoen kalliopiirrosalueella.


title: Kanozeron kalliopiirrokset

text: Kanozeron piirrokset ja aiheiden käsittelytavat muistuttavat Altan kalliopiirroksia, Nämforsenin piirroksia, Suomen kalliomaalauksia ja Ponoi-joen piirroksia, mutta eniten niitä muistuttavat Uikujoen kalliopiirrokset. Kaikilla kalliokuva-alueilla on myös ominaiset erityispiirteenä, jotka erottavat ne Kanozeron kuvista, mutta Äänisen kalliopiirrokset eroavat Kanozeron piirroksista eniten.


title: Kanozeron kalliopiirrokset

text: Elovyi-saari (suomeksi "kuusisaari") on matala soinen saari, joka on kooltaan 300 x 300 metriä. Kallioita on kapeana kaistaleena luoteisrannalla, missä sijaitsevat myös kalliokuvat. Ne on hakattu 6 ryhmään ja kuvia on yhteensä 279.


title: Kanozeron kalliopiirrokset

text: Elvoyi-1 on saaren eteläisin kuvakenttä aivan sen länsipäässä ja on kooltaan 16 m x 8 m. Siitä on tunnistettu 71 erillistä piirrosta, joista 14 esittää venettä, 8 valasta, 12 hirveä tai peuraa ja 7 ovat ihmismäisiä hahmoja. Mikään piirrosryhmä ei esitä mitään tunnistettavaa tapahtumaa, vaan ne vaikuttavat irrallisilta piirroksilta.


title: Kanozeron kalliopiirrokset

text: Muutama yksityiskohta kannattaa silti huomata. Kaksi ihmishahmoa pitää kädessään sauvaa. Toinen sauva on hirvenpääsauvan näköinen. Tällaisia on piirretty myös Nämforssenin kallioihin Ruotsissa. Hahmo seisoo nelijalkaisen eläimen takana lähikontaktissa, kuten monessa muussakin Fennoskandian kalliokuvassa. Toista sauvaa pidetään kiinni keskeltä, joten sauvan vaikutelmaksi jää jousi. Jousimiehellä on myös "sarvet".


title: Kanozeron kalliopiirrokset

text: Jousimiehen vieressä on pitkähäntäinen hahmo, joka voisi esittää liskoihmistä, ja tämän vieressä on erilainen ihmismäinen hahmo. Se on alapäästään tuhoutunut, mutta sen pää on kuvattu pyöreänä renkaana, hartiat ohuilla viivoilla ja suorakulmaisina, ja hahmon kädet ovat tikkumaisen suoria ja kolmisormisia. Käsiä kohti kurkottelee altapäin toiset kädet.


title: Kanozeron kalliopiirrokset

text: Kuvakentässä on muutama symbolinen kuva. Yksi esittää ympyrää, jonka sisällä on paksu täplä. Toinen esittää ristiä, jonka sakarat ovat kohtisuorassa toisiinsa nähden ja joita kiertää ja seuraa kehystävä viiva. Vaikutelmaksi jää leveäsakarainen risti, jonka keskelle on uurrettu kaksi viivaa ristiin. Samanlaisia ristejä tunnetaan esimerkiksi Norjasta Kåfjordin kuvakentästä. Kolmas erikoisuus on sauva, joka on toisesta päästään leveä tai siinä on rengas. Sauvan keskellä on uloke ja toisessa päässä jokin heikko rakenne. Sauva muistuttaa hieman Äänisen kalliopiirrosalueella tavattavia sauvoja.


title: Kanozeron kalliopiirrokset

text: Elovyi-2 sijaitsee 26 metriä edellistä kenttää pohjoiseen. Kuvat ovat 2 m x 4 m alalla aaltojen huuhtelemalla kalliolla, joka on veden ja jään yhteisesti kuluttamaa. Osa kuvioista on tämän vuoksi epäilemättä tuhoutuneet. Piirroksia on 135, joista 28 esittää venettä, 13 ihmishahmoja, 11 valaita ja 8 hirviä tai peuroja. Piirrokset on hakattu hyvin tiheään ja lähelle toisiaan. Yksi kuvioista on samantapainen ristikuvio, kuin kentässä "Elovyi-1".


title: Kanozeron kalliopiirrokset

text: Erikoisen kuvakentästä tekee kahden erityyppisen piirtotavan esiintyminen rinnakkain. Vaikuttaa siltä, että osa piirroksista olisi hahmoteltu pitkillä viivamaisilla viivoilla ja kaarilla sen sijaan, että kuvio olisi hakattu kauttaaltaan umpeen. Tyyli muistuttaa Norjassa olevaa Amtmannsnes'in kuvakenttää, jossa viivamaisuus on vallitseva piirre. Nämä piirrokset täyttävät pienen alueen kuvakentän keskellä, jota umpeen hakatut kuviot saartavat eri puolilta. Kuvakentässä on 7 valaanpyyntiä kuvaavaa kohtausta. Veneestä on piirretty "köysi" valaan kylkeen. Pyyntiveneissä on miehistönä 2 - 4 miestä ja veneillä on sekä keulassa että perässä on hirvenpääkoriste (?).


title: Kanozeron kalliopiirrokset

text: Kentässä Elovyi-3 on veteen viettävä 0,6 m matala silokallio saaren pohjoiskärjessä, jota veden aallot ja jää ovat kiillottaneet. Piirroksia on harvakseltaan yhteensä 53 noin 17 metrin matkalla. Erikoisuutena on kolme alle metrin etäisyydellä toisistaan olevaa "kärrynpyörää". Pyörän navassa on rengas, josta "puolat" erkanevat ulkokehälle. Puolia on pyörässä 5 - 10, mutta ne eivät sijoitu symmetrisesti toisiinsa nähden.


title: Kanozeron kalliopiirrokset

text: Elovyi-4 kuvakenttä on 6 m leveä ja sijaitsee 0,2 m korkeudella vedenpinnasta "Elovyi-3":sta etelään. Piirroksia on vain 5, mutta pari kuvaa ovat erittäin mielenkiintoisia. Lystikkäästi piirretyn peuran lisäksi on paikalla kolme abstraktisen näköistä kuviota sekä suuri mystinen ihmishahmo. Sen voimakkaasti tyylitellyt raajat ja korostunut vulva kiinnittävät heti huomion. Tällä erityishenkilöllä on myös erikoinen rintavarustus. Elovyi-5 on 2,5 metriä kapea kallioniemeke "Elovyi-1":n vieressä ja sieltä on löytynyt vain kolme piirrosta: peura, karhu (?) ja hiihtävä ihminen. Elovyi-6 on 19 metriä ylempänä kallion rinteessä "Elovyi-2":n lähellä 2,5 m x 2,5 m kokoisella alueella. Ryhmässä on vain 12 kuviota, jotka esittävät peuraa, ihmishahmoa, venettä ja geometrisia kuvioita. Veneessä on hirvenpääkeula ja 11 hengen miehistö. Ihmishahmolla on käsissään viisi sormea ja vaikutta falloksen takia mieheltä.


title: Kanozeron kalliopiirrokset

text: Kamennyi-saari (suomeksi "kalliosaari") on muita saaria korkeampi saari, josta erkanee kaakkoon pitkä kapea niemi. Saari on luoteis-kaakko-suuntainen ja on kooltaan 330 x 130 metriä. Kalliopiirroksia on yhteensä 669. Kalliokuvat sijaitsevat pääasiassa saaren länsipäässä seitsemässä ryhmässä. Suurin ryhmä on Kamennyi-7, jossa on yli 430 piirrosta. Joukossa on noin 70:stä elementistä koostuva piirroskollaasi, jossa kuvataan karhun metsästystä.


title: Kanozeron kalliopiirrokset

text: Kamennyi-1 on suuri kuvakenttä 8 metriä vesirajasta. Sen koko on 17,5 m x 6,5 m ja korkeus vedenpinnasta on 4,5 m - 5,3 m. Piirroksia on 87, joista 13 ovat ihmishahmoja, 5 eläinhahmoja, 4 lintuja, 16 veneitä ja 10 ihmisiä. Piirrokset on ryhmitelty kalliolle neljään tiiviimpään kokonaisuuteen.


title: Kanozeron kalliopiirrokset

text: Pohjoisin kokonaisuus koostuu 4 suuresta veneestä, joissa on noin 4 - 8 henkeä miehistönä. Niiden väliin on hakattu 3 suurta jalanjälkeä ja kustakin erottaa viisi varvasta. Alempana on 6 lumikengän näköistä painallusta. Ne astelevat kohti muita kuvioita, joiden edessä näkyy viisisormisen käden jälki. Näiden pohjoispuolella on hiihtäjähahmo, joka kohottaa oudolla viisisormisella kädellään keihästä tai jousta. Miehen fallos korostuu liioitellusti.


title: Kanozeron kalliopiirrokset

text: Seuraava kokonaisuus ei ole hakattu niin tiiviiksi. Pohjoisimpana on ryhmä, johon kuuluu Elovyi-saarelta tuttu ristikuvio, ihmishahmo, joka on tarttumassa saukkoa tai liskoa hännästä sekä ääriviivainen ihmishahmo, jolla on pystyviiva vatsan yli ja piste haarojen välissä. Muut kuviot ovat kuvapareja: kaksi pieneläintä, peura ja ihminen, valas ja joutsen sekä valas ja toinen hahmo. Viereisellä ihmisellä on piste haarojen välissä. Etelämpänä on kolmas ja pienempi kokonaisuus, jossa on 5 venettä eri asennoissa ja peura. Suurin vene ja peura liittyvät mahdollisesti toisiinsa, koska ne on piirretty samaan asentoon ja peräkkäin. Hirvenpääveneessä on miehistönä 11 henkilöä ja etumainen kurottaa "narulla" tai keihäällä eteenpäin.


title: Kanozeron kalliopiirrokset

text: Eteläisin kokonaisuus sisältää monenlaisia tapahtumia. Yksinäinen valas ui kohti kahta ihmishahmoa. Siinä ilmeisesti miespuolinen hahmo tavoittelee isoilla viisisormisilla käsillään naiseksi tulkittavaa pienempää hahmoa. Miehellä on korostunut fallos ja naisella on rinnat ja aukko hävyn paikalla. Naisella on sydämen muotoinen pää. Näiden vieressä neljä venettä ja neljä valasta seuraavat toisiaan. Neljä lintua seuraa suuren veneen kulkua miehen kalastaessa suurta kalaa. Kuvioiden väliin on hakattu pyöreitä pallomaisia kuvioita.


title: Kanozeron kalliopiirrokset

text: Kamennyi-3 on kooltaan 15 m x 4 m ja sijaitsee 8 metrin päässä vesirajasta kuperan silokallion pinnalla. Piirrosten korkeus vesirajasta on 4,3 m - 6,5 m. Piirroksia on 73, joista muun muassa 4 on ihmismäisiä hahmoja, 10 eläinhahmoja, 11 veneitä ja 26 ihmisiä esittäviä piirroksia.


title: Kanozeron kalliopiirrokset

text: Piirrosalueen alapäästä on piirretty jalanjäljet, jotka johtavat kallion laelle muiden piirrosten luo. Niitä on noin 7 metrin matkalla ja kulku näyttää välillä pysähtyvän kahdesti ennen loppua, jossa on myös kahdet jalanjäljet vierekkäin.


title: Kanozeron kalliopiirrokset

text: Veneet kiertävät valaita monissa kohdin ja kahdesti on veneestä heitetty harppuuna valaaseen. Myös peuroja on piirretty usean paikkaan. Yhdessä kohtaa on neljä samankokoista peuraa kulkemassa peräkkäin. Ihmishahmot ovat erikoisia ja yhdellä on "reikä" päässä, jonka sisälle on piirretty pallo, kahdella on sydämen muotoinen pää ja suurimmalla hahmolla on häntä.


title: Kanozeron kalliopiirrokset

text: Kamennyi-2:ssa on vain kaksi piirrosta aivan vesirajassa. Ihminen ja sen vieressä puolimetrinen "haltija", jolla on reikä vatsan seudulla ja pään sijasta nelisakarainen "kruunu". Kamennyi-5 on myös rannassa ja siinä on 20 piirrosta. Kentässä on viisi venekuviota, joista yhdestä on heitetty harppuuna valaaseen ja yhdestä ojentuu "seiväs" hirveä kohti. Eräässä kohtauksessa nähdään miehen ja naisen kohtaaminen. Heidät on piirretty jalat vastakkain ja heidän sukuelimet ovat liioiteltuja, jotta tapahtuman luonne korostuisi. Kamennyi-6 on hajanaisempi kenttä, joka sijaitsee ylempänä kallioilla. Siihen on piirretty kahdet jalanjäljet. Kuusi hirvenjälkeä on helppo tunnistaa, mutta seitsemän muuta ei. Nelikulmion vieressä oleva hirvi tai peura saa osuman ihmisen keihäästä. Ihmisen vieressä on viisipuolainen "kärrynpyörä". Kamennyi-4, joka sijaitsee 9 metrin päässä vesirajasta, on varsin omanperäinen. Rengaskuvion vierestä kulkee viisi jalanjälkeä, jotka johtavat keihästä pitelevään pitkähäntäiseen ihmishahmoon. Tämän vasemmalla puolella on lihava ihmishahmo, jonka vatsaan on piirretty pieni ihminen. Tämän voisi tulkita raskaana olevaksi naiseksi, vaikka siinä on muita erikoisia piirteitä. Keihäshahmon oikealla puolella on ihminen, jolla on kädessään pitkä sauva, jonka päässä on jokin esine samaan tapaan kuin hirvenpääsauvoissakin.


title: Kanozeron kalliopiirrokset

text: Kamennyi-7 on piirrosten lukumäärän mukaan koko Kanozeron alueen suurin kokonaisuus. Sen piirrokset ovat tiheässä, joten kaikki 446 piirrosta mahtuvat 14 m x 12 m alueelle noin 33 metrin etäisyydelle vesirajasta. Piirroskenttä sijaitsee saaren korkeimmalla avokalliolla, joka on 6,5 m - 8 m korkeudella järven pinnasta. Piirrokset esittävät muun muassa 28 valasta, 90 venettä, 45 ihmishahmoa, 50 eläinhahmoa, 5 lintua ja 23 ihmisen jalanjälkeä. Kuvakenttä voidaan jakaa kolmeen osaan. Osa 1 sijaitsee etelän puolella, osa 2 pohjoisempana ja osa 3 itäreunalla.


title: Kanozeron kalliopiirrokset

text: Osassa 1 on selvästi havaittavissa piirrosten päällekkäisyyttä. Uusia piirroksia on hakattu vanhempien ja eroosiosta kuluneiden kuvien päälle. Aivan kuvakentän eteläreunassa on kuvattu karhunhiihto, jossa karhun lumeen jättämiä jalanjälkiä seuraa hiihtävä metsästäjä. Metsästyskohtaus on hakattu surutta entisten laiva- ja lintukuvien päälle ja se on kuvattu hyödyntäen kallion pinnanmuotoja. Kun jäljet nousevat kallionkuvetta ylös, voidaan hiihtäjän suksien jäljistä päätellä hänen kävelevän rinnettä ylös sukset jalassa. Kun karhu kääntyy rinnettä alas, seuraa hiihtäjä liuen perässä. Alarinteessä metsästäjä käyttää hiihtosauvaa ja pysähtyy sitten irrottaen sukset jalastaan. Viimeisen välin hän kulkee kävellen ja kohdatessa karhu saa keihäästä rintaansa.


title: Kanozeron kalliopiirrokset

text: Piirrosten päällekkäisyyksistä johtuen kuvakenttää on vaikeaa analysoida, koska on vaikeaa päätellä, mitkä piirrokset on tarkoitettu yhteen. Vaikka veneitä on paljon ja niiden välissä joitakin valaita, varsinaisia valaanpyyntikohtauksia on vain 6. Yhdellä veneellä on pyydystettynä kaksi valasta, toisaalta toinen valaista on pyydetty yhdessä toisen venekunnan kanssa.


title: Kanozeron kalliopiirrokset

text: Osasta 1 erottuu yksi metsoa muistuttava lintu ja toinen lentävä kurkimainen lintu. Molemmat ovat kalliopiirroksissa harvinaisuuksia. Peuroja tai hirviä on lukemattomasti, mutta eräs ihmishahmo kiinnittää helposti huomiota. Aivan metson vieressä seisoo lähes metrin pituinen mies, jolla on näyttävä fallos ja kädessään pitkä hirvenpääsauva.


title: Kanozeron kalliopiirrokset

text: Osassa 3 kentän itäpuolella on vähemmän piirroksia kuin osassa 1. Suuren hirven vieressä on toistakymmentä venettä ja valasta, joita metsästetään. Erikoisuutena on hirven näköinen nisäkäs, jota on keihästetty veneestä käsin. Erikoisin tilanne löytyy näiden sivulta. Ihmishahmo pitää vasemmassa kädessään sauvaa, josta riippuu tuttu ristikivio, ja oikeaan käteen koskettaa kurjen näköinen lintu.


title: Kanozeron kalliopiirrokset

text: Osassa 2 kuvataan intensiivinen valaanpyyntikohtaus. Suureen valaaseen on kiinnittynyt 6 köyttä. On vaikeaa sanoa, ovatko osa köysistä kallion luonnollisia uurteita ja siten tulkinnassa tehtyjä virheitä, mutta ainakin kahdesti tekijä hyödyntää piirroksessa kallion luonnollisia uurteita. Yhdestä veneestä metsästetään majavaa ja joidenkin veneiden välillä on yhdysköysiä. Kahdella ihmisellä on molemmissa käsissään sauvat, joiden alapäässä on jokin levennys. Vastaavanlaisia kuvia tiedetään maalatun saamelaisten noitarumpuihin. Joitakin pieneläimiä voi tunnistaa lajilleen, vaikka suuri osa kuvioista ovat epäselviä.


title: Kanozeron kalliopiirrokset

text: Gorelyi-saari (suomeksi "palosaari") on pitkänomainen pohjois-etelä-suuntainen saari, joka on kooltaan 250 x 500 metriä. Kalliopiirrokset sijaitsevat saaren lounaiskulmassa 100 metrin matkalla rannan tuntumassa. Ne muodostavat 4 erillistä ryhmää ja piirroksia on yhteensä 14.


title: Kanozeron kalliopiirrokset

text: Gorelyi-1 kuvakentässä on vain 4 piirrosta 9 metrin matkalla vesirajan lähellä. Kaksi ihmishahmoa ovat melko tavallisen näköisiä, vaikka toisella onkin hauskat polvet. Näiden välissä on sarvekas peura. Gorelyi-2 sijaitsee 17 m pohjoiseen ja sieltä on löytynyt 5 piirrosta. Täällä on "kärrynpyörä", jossa rengasmaisen navan ympäriltä lähtee pareittain 8 "puolaa" neljään suuntaan. Näiden viereen on piirretty ihminen, peura ja pieni eläin. Gorelyi-3 sijaitsee 71 m pohjoiseen "Gorelyi-2":sta. Sieltä on löydetty yksi veneen kuva. Gorelyi-4 vain 16 metriä "Gorelyi-2":sta pohjoiseen vesirajassa puron lähellä. Kuviot ovat kuppimainen kuoppa, eläinhahmo, ja kaksi epävarmaa kuviota.


title: Kanozeron kalliopiirrokset

text: Odinokaja (suomeksi "yksinäinen kallio") on pyöreäksi kulunut silokallio pienen niemekkeen kärjessä aivan Kamennyi-saaren kohdalla 3 km Umban suusta etelään. Järven aallot ja kevätjäät ovat kuluttaneet kallion pintaa niin, ettei kuvista tahdo saada enää selvää. Jäkäläkin joutuu etsimään kasvualustaa kallion kuopanteista ja urista.


title: Kanozeron kalliopiirrokset

text: Niemen ainoa kuvakenttä on pieni ja kooltaan 15 x 15 metriä ja se sisältää 74 piirrosta. Osa niistä voidaan tunnistaa helposti: 10 peuraa, 2 valasta, 25 ihmishahmoa, 1 jalanjälki, 8 venettä ja 13 geometrista merkkiä. Kuvakollaaseja, jossa on monta kuviota yhdessä, ei ole montaa. Seuraavat pystyy heti tavoittamaan: mies ja nainen pitävät toisiaan kädestä, ihmisen ja peuran kohtaaminen (3 kappaletta) sekä ihminen ja toinen erikoinen (haltia-)hahmon kohtaaminen (4 kappaletta). Yhteen kohtaan on hakattu kolme mutkikasta kuviota rykelmään.


title: Kanozeron kalliopiirrokset

text: Piirrokset sijaitsevat keskimäärin 53 metriä merenpinnan yläpuolella ja on ollut maankohoamisesta johtuen merenrantaa noin 8 600 vuotta sitten. Tätä voidaan pitää piirrosten tekemisen varhaisimpana mahdollisena hetkenä. Tuohon aikaan ei tiettävästi vielä tehty kalliopiirroksia, joten kuvien ikää on arvioitava muulla tavalla. Ajoittaminen on pakko ajoittaa kuvien tyyliseikkoihin ja aihepiirien valintaan perustuvaan menetelmään.


title: Kanozeron kalliopiirrokset

text: Gjerde ehdottaa piirtämisen aloitusajankohdaksi 3700 eaa., koska Uikujoen kalliopiirrokset ajoitetaan 3700 - 2500 eaa.. Samanaikaisuus voi olla perusteltuakin, sillä Kuolan ja Uikujoen väestöt olivat kuvien aiheiden perusteella usein tekemisessä toistensa kanssa. Myös tapa tehdä kalliokuvia saattoi alkaa samaan aikaan. Kuvakentässä "Kamennyi-7":ssä on valaanpyynnissä monia yhtymäkohtia Uikujoen piirroksiin ja muun muassa veneiden rakenne on samanlainen.


title: Kanozeron kalliopiirrokset

text: Osa piirroksista ovat aivan järven rantaviivan tuntumassa ja osa ovat korkeiden kallioiden lakialueilla, joiden korkeus on noin 4,3 - 8 metriä vedenpinnan yläpuolella. Sen sijaan yhtään kuvaa ei ole toistaiseksi löydetty korkeuksien 2,2 m - 4,3 m väliltä. Gjerden mukaan paikalliset geologit arvelevat järven pinnan alentuneen 4 metriä kaukaisessa menneisyydessä laskujoen luusuassa tapahtuneen äkillisen kulumisen vuoksi. Jos arvelu pitää paikkaansa, voivat ylemmät piirrospaikat kohteissa "Elovyi-6", "Kamennyi-1, -2, -3 ja -7" olla tehtyjä ennen luusuan sortumista ja muut tämän tapahtuman jälkeen.


title: Kanozeron kalliopiirrokset

text: Piirrosten tekemisen loppuajankohta on vaikea määrittää. Kamennyi-7:ssä on samantapaisia hirvenkuvia kuin "Vanhassa Zalvrugassa" Uikujoella, missä suuret hirvenkuvat on ajoitettu 2500 - 2000 eaa. Shumkin ehdottaa, että jotkin kuviot ovat melko uusia, ehkä muutama sata vuotta vanhoja. Kysymys jää siten avoimeksi.


title: Tunteilla sinulle

text: Tunteilla sinulle on suomalaisen Esko Rahkosen kokoelma-albumi vuodelta 1983.


title: Francis Xavier Sudartanta Hadisumarta

text: Francis Xavier Sudartanta Hadisumarta (s. 13. joulukuuta 1932) on indonesialainen roomalaiskatolinen piispa. Hänet vihittiin karmeliittain papiksi 12. heinäkuuta 1959 ja nimitettiin Malangin hiippakunnan johtoon 1. maaliskuuta 1973. Piispaksi konsekroinnin suoritti 16. heinäkuuta Justinus Darmojuwono, jota avustivat Jan Antonius Klooster ja Leo Soekoto.


title: Francis Xavier Sudartanta Hadisumarta

text: Hadisumarta sai 5. toukokuuta 1988 nimityksen Manokwari-Sorongin piispaksi, jona hän toimi, kunnes erosi tehtävistään 30. kesäkuuta 2003.


title: Juan Reccius

text: Hans Werner "Juan" Reccius Ellwanger (9. huhtikuuta 1911 Valdivia – 29. kesäkuuta 2012) oli chileläinen yleisurheilija ja Etelä-Amerikan mestari.


title: Juan Reccius

text: Reccius osallistui kolmiloikassa Berliinin vuoden 1936 kesäolympialaisiin. Hän sairastui matkalla kisoihin ja karsiutui loppukilpailusta. Vuonna 1935 hän voitti kolmiloikassa Etelä-Amerikan mestaruuden.


title: Juan Reccius

text: Reccius kuoli 29. kesäkuuta 2012, 101-vuotiaana. Hän oli viimeinen elossa ollut Chilen Berliinin kesäolympialaisiin osallistuneen delegaation jäsen.


title: Herman Joseph Sahadat Pandoyoputro

text: Herman Joseph Sahadat Pandoyoputro (23. huhtikuuta 1939 Kopeng – 23. syyskuuta 2016) oli indonesialainen roomalaiskatolinen piispa. Hänet vihittiin karmeliittain papiksi 2. elokuuta 1970 ja nimitettiin Malangin hiippakunnan johtoon 15. toukokuuta 1989. Piispaksi konsekroinnin suoritti 3. syyskuuta Francis Xavier Sudartanta Hadisumarta, jota avustivat Julius Riyadi Darmaatmadja ja Paschalis Soedita Hardjasoemarta.


title: Days Go By

text: Days Go By on punk rock-yhtye The Offspringin yhdeksäs studioalbumi, joka julkaistiin 26. kesäkuuta 2012. Albumilla soittaa Offspringin uusi rumpali Pete Parada.


title: Days Go By

text: Albumi debytoi Suomen virallisen listan sijalla 34.


title: Pekka Tuomisto Trophy

text: Pekka Tuomisto Trophy on Suomen Jääkiekkoliiton vuosittain rullakiekon SM-liigan runkosarjan parhaalle maalintekijälle myöntämä tunnustuspalkinto. Pekka Tuomisto oli ensimmäisen mestarijoukkueen Team Rocesin tehopelaaja ensimmäisessä SM-turnauksessa 1996.


title: Färjsundin tunneli

text: Färjsundin tunneli () on Ahvenanmaalla Finströmissä Godbyn kylässä oleva maantietunneli. 51-metrinen tunneli on valmistunut vuonna 1980 ja sijaitsee Färjsundin sillan läheisyydessä. Se on Suomen ensimmäinen ja Ahvenanmaan ainoa maantietunneli. Tunnelin läpi johtaa Ahvenanmaan päätie 2.


title: Haltin häät

text: Haltin häät on Taiskan esittämä vuonna 1976 levytetty musiikkikappale. Kappaleen on sanoittanut Hannu Seppänen, joka on myös tehnyt sävellyksen Arto Alaspään kanssa.


title: Haltin häät

text: Kappale osallistui vuoden 1976 Syksyn sävel -laulukilpailuun, jossa sijoittui 6. sijalle. Se julkaistiin seuraavana vuonna ilmestyneellä esikoisalbumilla "Mombasa", ja erikseen singlenä kappaleen "Brasilo brasilia" kanssa.


title: Haltin häät

text: Kappaleesta tuli Taiskan yksi suosituimmista kappaleista. Se nousi muun muassa levyautomaattien soitetuimpien kappaleiden listalle kahden kuukauden ajaksi.


title: Haltin häät

text: Vuonna 1978 kappaleesta tehtiin englanninkielinen versio nimeltänsä "Arctic Wedding" kansainvälistä levitystä varten.


title: Haltin häät

text: Kappaleesta tehtiin televisioon musiikkivideo, joka kuvattiin Helsingin Kaivopuistossa.


title: Haltin häät

text: Kappaleen sanat pohjautuvat Asko Kaikusalon kirjoittamaan ja Yrjö Metsälän kuvittamaan vuonna 1974 ilmestyneeseen kirjaan "Tarujen tunturit".


title: Haltin häät

text: Myyttisessä menneisyydessä jättiläiset asuttavat käsivarren seutua. Kaunis Malla-neito on järjestämässä häitä, sulhasenaan nuori uljas Saana. Mallaa tavoittelee myös Ruotsin Peltsa, joka kuitenkin saa Mallalta rukkaset. Tämä seurauksena Peltsa aikoo estää häät, ja kutsuu mukaansa häijyt pohjanakat, Jäämeren velhot mukaan. Tämän seurauksena pohjoisesta vyöryy jää ja yltyy tuuli, jolloin juhlakansa pakenee, ja Saana kantaa Mallaa juosten sylissään turvaan. He eivät kuitenkaan ehdi, kunnes jäävät alle jään ja jähmettyvät Kilpisjärven rantaan. Aikakaudet muuttavat heidät tuntureiksi, ja Mallan kyyneleet kasvattavat Kilpisjärveä.


title: Haltin häät

text: Taiskan lisäksi kappaleen ovat esittäneet muun muassa Jean S., A-Tyyppi, Piritta Perälä ja Kotiteollisuus.


title: John Onaiyekan

text: John Olorunfemi Onaiyekan (s. 29. tammikuuta 1944) on nigerialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi 3. elokuuta 1969 ja nimitettiin Ilorinin hiippakunnan vihkipiispaksi sekä Thunusudan titulaaripiispaksi 10. syyskuuta 1982. Piispaksi vihkiminen seurasi 6. tammikuuta 1983. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: John Onaiyekan

text: Onaiyekan sai 20. lokakuuta 1984 nimityksen Ilorinin piispaksi ja 7. heinäkuuta 1990 Abujan koadjuuttoripiispaksi. 28. syyskuuta 1992 Onaiyekanista tuli Abujan piispa, ja 26. maaliskuuta 1994 hän sai nimityksen sen arkkipiispaksi. Hänet ylennettiin kardinaaliksi 24. marraskuuta 2012, jolloin hän sai nimityksen San Saturninon kardinaalipapiksi. 3. heinäkuuta 2013 hän sai lisäksi nimityksen apostoliseksi hallitsijaksi Ahiaran hiippakuntaan.


title: BC Tsmoki-Minsk

text: BC Tsmoki-Minsk on koripalloseura Minskistä, Valko-Venäjältä. Se pelaa maan pääsarjassa ja EuroChallengessa. Joukkue on pelannut myös VTB United-liigaa. Vuosina 2006–2012 seura tunnettiin nimellä BC Minsk-2006.


title: BC Tsmoki-Minsk

text: Vuonna 2006 perustettu seura on voittanut Valko-Venäjän mestaruuden neljästi peräkkäin kaudesta 2008–2009 alkaen. Valko-Venäjän cupin se on voittanut kahdesti.


title: Osvaldo Padilla

text: Osvaldo Padilla (s. 5. elokuuta 1942) on filippiiniläinen roomalaiskatolinen arkkipiispa, joka on luonut uran kirkon diplomaattisissa tehtävissä. Hän sai pappisvihkimyksensä 20. helmikuuta 1966 ja sai nimityksen Pian titulaariarkkipiispaksi sekä apostoliseksi nuntiukseksi Panamaan 17. joulukuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.


title: Osvaldo Padilla

text: Padilla sai vuonna 1994 nimityksen apostoliseksi nuntiukseksi Sri Lankaan, 22. elokuuta 1998 Nigeriaan ja 31. heinäkuuta 2003 Costa Ricaan. 12. huhtikuuta 2008 Padilla nimitettiin apostoliseksi nuntiukseksi Koreaan ja 26. huhtikuuta sen lisäksi Mongoliaan.


title: Diego Causero

text: Diego Causero (s. 13. tammikuuta 1940 Moimacco) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi Udinen arkkihiippakuntaan Giuseppe Zaffonato 7. huhtikuuta 1963. Hänet nimitettiin Metan titulaariarkkipiispaksi ja apostoliseksi nuntiukseksi Tšadiin 15. joulukuuta 1992. Vuonna 1993 hänet nimitettiin lisäksi apostoliseksi nuntiukseksi Keski-Afrikan tasavaltaan ja Kongon tasavaltaan, ja piispaksi konsekroinnin suoritti 6. tammikuuta 1993 paavi Johannes Paavali II, jota avustivat Giovanni Battista Re ja Justin Francis Rigali.


title: Diego Causero

text: Causero erosi vuonna 1995 nuntiuksen tehtävistä Kongoon ja vuonna 1999 Keski-Afrikkaan. 31. maaliskuuta 1999 hänet nimitettiin apostoliseksi nuntiukseksi Syyriaan ja 24. helmikuuta 2001 lisäksi Gradumin titulaariarkkipiispaksi. 10. tammikuuta 2004 Causero sai nimityksen apostoliseksi nuntiukseksi Tšekkiin ja 28. toukokuuta 2011 Sveitsiin ja Liechtensteiniin.


title: Joseph Chennoth

text: Joseph Chennoth (s. 13. lokakuuta 1943) on intialainen syyrialais-malabarilaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi Ernakulamin arkkihiippakuntaan Paul Ch'eng Shih-kuang 4. toukokuuta 1969.


title: Joseph Chennoth

text: Chennoth sai 24. elokuuta 1999 nimitykset Milevumin titulaariarkkipiispaksi sekä apostoliseksi nuntiukseksi Keski-Afrikan tasavaltaan ja Tšadiin. Piispaksi konsekroinnin suoritti 30. lokakuuta Angelo Sodano, jota avustivat Varkey Vithayathil ja Jean-Louis Pierre Tauran. Chennoth sai 15. kesäkuuta 2005 nimityksen apostoliseksi nuntiukseksi Tansaniaan ja 15. elokuuta 2011 Japaniin.


title: Benvenuto Italo Castellani

text: Benvenuto Italo Castellani (s. 1. heinäkuuta 1943 Cortona) on italialainen roomalaiskatolinen arkkipiispa. Hänet vihittiin papiksi 15. kesäkuuta 1973 ja nimitettiin Faenza-Modiglianan hiippakunnan johtoon 19. huhtikuuta 1997. Piispaksi konsekroinnin suoritti 15. kesäkuuta Camillo Ruini, jota avustivat Flavio Roberto Carraro ja Giovanni D'Ascenzi.


title: Benvenuto Italo Castellani

text: Castellani sai 31. toukokuuta 2003 nimityksen Luccan koadjuuttoriarkkipiispaksi, ja 22. tammikuuta 2005 hänestä tuli sen arkkipiispa.


title: Claude-Joseph Azéma

text: Claude-Joseph Azéma (s. 5. heinäkuuta 1943 Vailhauquès) on ranskalainen roomalaiskatolinen piispa. Hänet vihittiin papiksi Montpellier’hen 29. kesäkuuta 1969, ja hänet nimitettiin sen vihkipiispaksi sekä Murconan titulaaripiispaksi 22. toukokuuta 2003. Piispaksi vihkiminen seurasi 31. elokuuta. Pääkonsekraattorina toimi Guy Marie Alexandre Thomazeau, jota avustivat Jean-Pierre Bernard Ricard ja Robert Léon Wattebled.


title: Polaria

text: Polaria on Tromssassa Norjassa sijaitseva, maailman pohjoisin akvaario. Toisin kuin Bergenissä sijaitseva tieteelliseen käyttöön tarkoitettu akvaario, toukokuussa 1998 avattu Polaria on suunniteltu erityisesti lapsille suunnattuja opetusnäyttelyitä varten.


title: Polaria

text: Useimmat Polarian näyttelyistä käsittelevät pohjoisella Jäämerellä sijaitsevan Huippuvuorten saariston vedenalaista lajistoa. Akvaariossa on viiden näytön laajuinen panoraamaelokuva, arktinen napatutkimuslaitteistoa esittelevä kävelyreitti, täytettyjä eläimiä, simuloitua routamaata, useita altaita joissa esitellään paikallista merieläimistöä, avoimia akvaarioita joissa esitellään rantaeliöitä, sekä lapsi- ja vauvaystävällisiä näyttelyitä. Akvaarion keskipisteenä on avoin hyljeallas, jonka asukkaat ovat koulutettuja ja esiintyvät yleisölle. Hyljealtaan sivuilla on katseluaukkoja ja sen pohjalla kulkee läpinäkyvä vedenalainen tunneli.


title: Polaria

text: Rakennuksen ulkonäkö muistuttaa arktisen merenkäynnin rannalle paiskaamia jäälauttoja, ja toistaa sataman toisella puolen sijaitsevan Jäämerenkatedraalin linjoja.


title: Polaria

text: "Polstjerna", eräs kuuluisimmista norjalaisista hylkeenpyyntialuksista, on museoitu erilliseen rakennukseen vajaan sadan metrin päähän akvaariosta. Laivamuseon pääsylippuja voi ostaa Polariasta.


title: Robert Léon Wattebled

text: Robert Léon Wattebled (s. 5. kesäkuuta 1946 Calais) on ranskalainen roomalaiskatolinen piispa. Hänet vihittiin papiksi 26. toukokuuta 1974 ja nimitettiin Nimes'n hiippakunnan johtoon 30. tammikuuta 2001. Piispaksi vihkiminen seurasi 1. huhtikuuta. Pääkonsekraattorina toimi Jean-Paul Maurice Jaeger, jota avustivat Raymond Joseph Louis Bouchex ja Henri-François-Marie-Pierre Derouet.


title: Dionigio Casaroli

text: Dionigio Casaroli (9. heinäkuuta 1869 Minerbio – 24. helmikuuta 1966) oli italialainen roomalaiskatolinen arkkipiispa. Hänet vihittiin papiksi Bolognan arkkihiippakuntaan 10. tammikuuta 1892 ja nimitettiin Gaetan arkkipiispaksi 14. elokuuta 1926. Piispaksi vihkiminen seurasi 22. elokuuta; pääkonsekraattorina toimi Giovanni Battista Nasalli Rocca di Corneliano. Casaroli asetettiin virkaansa 13. marraskuuta 1926, ja hän toimi arkkipiispana, kunnes kuoli 96-vuotiaana virassa.


title: Johannes Alaranta (pastori)

text: Johannes Alaranta (s. 30. elokuuta 1978) on perniöläinen teologian tohtori ja oikeustieteen jatko-opiskelija, pastori, tutkija ja bloggari, ja aktiivinen yhteiskunnallinen keskustelija. Hän tutkii muun muassa kirkon työntekijöihin liittyvää vaitiolovelvollisuutta ja on toiminut asiassa kirkkohallituksen työryhmän jäsenenä. Hän on kyseenalaistanut julkisuudessa vanhoillislestadiolaisen liikkeen eräitä opinkäsityksiä, ja samoin Suomen Rauhanyhdistysten Keskusyhdistyksen (SRK) johtoa sen suhtautumisesta liikkeessä ilmenneisiin pedofiliatapauksiin. Alaranta pitää liikkeen maallikkorippiä ja sen rippisalaisuutta sekä kirkkolain että rikoslain vastaisena. Herätysliikkeen kanta on, että rippisalaisuus velvoittaa myös maallikoita rikostapauksissakin. Kirkkolaki ei tunne tällaista maallikoiden vaitiolovelvollisuutta, ja rikoslain 15 luvun 10 §:n mukaan tietyistä vakavista hankkeilla olevista ja vielä estettävissä olevista rikoksista ilmoittamatta jättäminen on rikos. Tutkimuksessa on todettu, että juuri maallikkorippikäytännön takia hyväksikäyttörikokset jäävät useasti ilmoittamatta viranomaisille ja selvittämättä..


title: Johannes Alaranta (pastori)

text: Alaranta on hallintotieteen ja teologian maisteri sekä molempien alojen jatko-opiskelija Itä-Suomen yliopistossa. Alaranta on työskennellyt tutkijakoulutettavana Kirkon tutkimuskeskuksessa elokuusta 2010 heinäkuun loppuun 2012, tutkimusaiheenaan papin vaitiolovelvollisuus. Vuonna 2009 Alaranta nimitettiin Turun Maarian seurakunnan kappalaiseksi, josta siirtyi 2012 Salon seurakunnan kappalaiseksi. Vuonna 2014 Alarannasta tuli Perniön aluekappalainen.


title: Johannes Alaranta (pastori)

text: Alarannan mukaan vanhoillislestadiolainen seurakuntaoppi ei perustu Raamattuun, eikä myöskään liikkeen kielteinen näkemys ehkäisyyn. Alaranta on myös kritisoinut sitä, että liike suhtautuu hyväksyvästi tupakointiin mutta ei hyväksy kilpaurheilua. Alaranta on myös kritisoinut hoitokokouksia useaan otteeseen.


title: Johannes Alaranta (pastori)

text: Alarannan suorasukaiset näkemykset vanhoillislestadiolaisuuden opillisista kysymyksistä ovat aiheuttaneet vastarintaa. Alaranta on muun muassa estetty puhumasta nuorten ehtoolliskirkossa Tampereen Kalevan kirkossa ja erotettu puhujan tehtävistä Salon seudun rauhanyhdistyksessä.


title: Johannes Alaranta (pastori)

text: Johannes Alaranta on kolmanneksi vanhin entisen Keskustan kansanedustajan Juhani Alarannan kahdeksasta lapsesta. Ennen kuin opiskeli papiksi, Alaranta toimi presidentti Martti Ahtisaaren toimistossa sekä Paavo Väyrysen avustajana Euroopan parlamentissa.


title: Johannes Alaranta (pastori)

text: Alaranta toimii Salon sosiaali- ja terveyslautakunnassa kaudella 2013–2016.


title: HALO-hyppy

text: HALO-hypyssä () hypätään korkealta (jopa 10 kilometriä) ja avataan laskuvarjo vasta todella matalalla. Koska matalissa varjonavauskorkeuksissa on omat riskinsä ilmailumääräykset kieltävät matalat avaukset. HALO-hyppyjä hyppäävätkin vain asevoimat.


title: Patukkasota

text: Patukkasota oli Berliinin ja Spandaun välillä elokuussa 1567 käyty taistelu. Brandenburgin vaaliruhtinas Joakim II järjesti kansan huvitukseksi eräänlaisen berliiniläisten ja spandaulaisten välisen taisteluoperaation. Berliiniläiset ja cöllniläiset kävivät täysissä suojavarusteissa, mutta vain lyhyin patukoin ja seipäin aseistettuina paikalle tilattuja spandaulaisia vastaan, minkä vuoksi tapahtumaa kutsuttiin nimellä patukkasota.


title: Patukkasota

text: Katsojille, joihin myös vaaliruhtinas lukeutui, esitettiin ensin veneparaati Haveljoella, jossa kukkaseppelein ja viirein koristellut veneet ajettiin toisiaan vastaan. Leikisti veteen heitetyt sotilaat ”pelastettiin” kaikki vahingoittumattomina. Taistelun oli tarkoitus kestää kolme päivää, joten vedestä siirryttiin maalle ja avoimelle taistelukentälle.


title: Patukkasota

text: Vaikka ennalta oli sovittu, että ”taistelu” päättyisi berliiniläisten voittoon, spandaulaisten kunnianhimo yltyi näytöksen leikkimielisen alun jälkeen siinä määrin, etteivät he halunneet sopeutua heille varattuun häviäjän rooliin. He houkuttelivat berliiniläiset väijytykseen ja hyökkäsivät heidän kimppuunsa patukoin. Vaaliruhtinas menetti malttinsa, määräsi tykit kentälle (kylläkin lataamattomina) ja päätti lopulta puuttua itse tapahtumien kulkuun. Tämä osoittautui turhaksi: hän joutui todistamaan oman hevosensa loukkaantumista patukoiden iskuista ja putosi itse maahan.


title: Patukkasota

text: Patukkasodan lopputulos raivostutti vaaliruhtinaan siinä määrin, että hän telkitsi Spandaun pormestarin Bartholomäus Bierin useaksi kuukaudeksi linnoitukseen.


title: Kim Young-Sam

text: Kim Young-Sam (, s. 20. joulukuuta 1927 Geoje-do, Korea – k. 21. marraskuuta 2015) oli korealainen poliitikko. Hän oli Korean tasavallan presidentti vuosina 1992–1997.


title: Kim Young-Sam

text: Kim Young-Sam syntyi Geojen saarella ja opiskeli filosofiaa Soulin yliopistossa. Valmistuttuaan hän lähti politiikkaan ja pääsi kansanedustajaksi jo 26-vuotiaana, nuorempana kuin kukaan sitä ennen, ja hänet valittiin uudelleen yhdeksän kertaa. Hän vastusti kolmen peräkkäisen presidentin diktatuurillisia otteita: siviili Syngman Rheen (vuoteen 1960) ja kenraaleiden Park Chung-hee (1961-1979) ja Chun Doo-hwan (1980-1988). Näiden jälkeen valitun siviilin Roh Tae-wooin kanssa Kim liittoutui, ja voitti vuoden 1992 vaalit.


title: Kim Young-Sam

text: Kimin presidenttikaudelle osui Pohjois-Korean uhkailu ydinaseilla, Yhdysvaltojen uhkailu iskusta Koreaan ja Kim Il-sungin kuolema. Korea liittyi OECD:hen, mutta kauden lopulla Korea oli ennennäkemättömässä talouskriisissä, jonka siivoaminen jäi seuraajan tehtäväksi.


title: Purble Place

text: Purble Place on lapsille tarkoitettu kolmen oppimispelin kokoelma. Purble Placessa voi tehdä kakkuja (Comfy Cakes), etsiä korttipareja (Purble Pairs) sekä arvata oikeat kasvot hahmolle (Purble Shop).


title: Purble Place

text: Pelit tulevat Windows XP Media Center Editionin, Windows Vistan ja Windows 7:n mukana. Pelin on kehittänyt Oberon Games.


title: Färjsundin silta

text: Färjsundin silta () on Ahvenanmaalla Finströmin ja Saltvikin kuntien välisen Färjsundetin salmen ylittävä betoninen 200 metriä pitkä holvisilta. Silta on jänneväliltään toiseksi pisin betonisilta Suomessa. Se on valmistunut vuonna 1937. Siltaa on sittemmin levennetty, levennystyö valmistui vuonna 1980. Levennystyö sai Vuoden betonirakenne -palkinnon vuonna 1980. Färjsundin sillan yli kulkee Ahvenanmaan päätie 2.


title: Färjsundin silta

text: Färjsundet on osa Manner-Ahvenanmaan jakavaa merenlahtea. Vesisyvyys Färjsundetissa on 20–30 metriä ja rannat ovat jyrkät. Vuonna 1929 anottiin lupaa rakentaa salmeen ponttoonisilta, mutta sen käyttökustannukset olivat tulleet liian suuriksi. Vuonna 1934 hankittiin suunnitelma riippusillaksi. Sillasta pyydettiin urakkatarjoukset ja niitä saatiin 16, lisäksi tuli tarjous teräksisestä kaarisillasta ja teräsbetonisesta holvisillasta. Holvisilta oli edullisin ja valittiin toteutettavaksi. Sillan suunnitteli tukholmalainen tekniikan tohtori Hjalmar Granholm ja sen rakensi niin ikään tukholmalainen Monberg & Thorsen Ab.


title: Färjsundin silta

text: Holvikaaren jänne on 130 metriä. Sen molemmin puolin on betoninen 2-aukkoinen palkkisilta, molempien jännemitat ovat 15 metriä ja 13,6 metriä. Holvisillan vapaa korkeus veden pinnasta on 19,5 metriä. Betoniholvi on alhaalta, kannasta 2,6 metriä paksu ja laelle mennessä se ohenee 0,9 metriin. Holvi myös kapenee ylöspäin, kannassa leveys on 5,6 metriä ja laella 4,5 metriä. Sillan kaaren poikkileikkaus on kaksoiskotelo. Sillan kannen muodostivat laattapalkit, jotka tukeutuivat hoikkien, noin 9,5 metrin etäisyydellä toistaan olevien pilareiden välityksellä betoniseen holvikaareen. Sillan kansi oli kapea, ajoradan leveys oli 5 metriä ja sen molemmin puolin oli 0,7 metriä leveät jalkakäytävät. Vuonna 1936 aloitettu rakennustyö valmistui kesäkuussa 1937.


title: Färjsundin silta

text: Silta on liikenteellisesti keskeisellä paikalla Ahvenanmaalla. Vuosien mittaan Färjsundin sillan kapeus ja lisääntyvä liikenne alkoivat aiheuttaa haittaa. Insinööritoimisto Y-Suunnittelu laati sillan leventämissuunnitelman vuonna 1979. Pääsuunnittelijat olivat diplomi-insinööri Jouni Nieminen ja tekniikan lisensiaatti Heikki Rautakorpi. Uudeksi hyötyleveydeksi tuli 11 metriä, jossa kevyelle liikenteelle oli varattu yksi 2,75 metrin kaista ja ajorata leveni 8,25 metriin. Levennys tuli sillan molemmille puolille. Alun perin oli aikomus toteuttaa levennykseksi tulevat kotelokaaret paikallavaluna. Uudet kaaret vanhan sillan kylkeen toteutettiin kuitenkin elementtirakenteisena sillan urakoitsijan, Mynämäen Maanrakennus Oy:n esityksestä. Elementtien käyttö lyhensi rakennusaikaa ja sopi talvirakentamiseen paremmin. Turussa valetut elementit kuljetettiin paikalle lautalla. Vanhaa siltaa pyrittiin kuormittamaan työn aikana mahdollisimman vähän ja osa sillan painosta siirrettiin uusille rakenteille. Vanhat hoikat pilarit valettiin uusien leveiden pilareiden sisään. Myös kansirakenteen mittasuhteita muutettiin alkuperäisestä ja sillasta tuli alkuperäistä linjakkaampi. Sillan levennys valmistui 1980.


title: Ivan

text: Ivan (, ) on pääasiassa slaavilaisia kieliä puhuvissa maissa yleinen miehen etunimi, Johannes-nimen vastine. Nimen naispuolinen vastine on Ivana.


title: Ivan

text: Nimi on ollut myös kuudella Moskovan suuriruhtinaskunnan ja Venäjän hallitsijalla, joista Suomessa käytetään vakiintuneesti nimeä Iivana.


title: Ivan

text: Nimi esiintyy yleisenä myös espanjankielisissä maissa muodossa "Iván".


title: Ivan

text: Suomessa nimi Ivan on vuoden 2009 loppuun mennessä annettu 1554 miehelle ja muutamalle naiselle.


title: Ivan

text: Hallitsijat, katso Iivana.


title: Iivana

text:
Iivana on karjalainen muunnos etunimestä Ivan (), joka on Johannes-nimen vastine Venäjällä ja muissa slaavilaisissa maissa.
Suomessa Iivana on etunimenä harvinainen ja on vuoden 2009 loppuun mennessä annettu Väestörekisterikeskuksen tietojen mukaan alle 40 henkilölle, joista noin puolet on miehiä, puolet naisia. Sitä ei myöskään ole suomalaisessa nimipäiväkalenterissa. Nimeä Iivana käytetään suomen kielessä kuitenkin vakiintuneesti Ivan-nimisistä Moskovan suuriruhtinaskunnan ja Venäjän hallitsijoista.


title: Iivana

text: Nimeä käytetään suomen kielessä joskus myös venäläisiä tarkoittavana leikillisenä tai halventavana nimityksenä.


title: Karl Borromäus Flügel

text: Karl Borromäus Flügel (20. elokuuta 1915 Amberg – 1. kesäkuuta 2004) oli saksalainen roomalaiskatolinen piispa. Hänet vihittiin papiksi Regensburgin hiippakuntaan 29. kesäkuuta 1949 ja nimitettiin sen vihkipiispaksi sekä Altiburuksen titulaaripiispaksi 7. syyskuuta 1968. Piispaksi vihkiminen seurasi 7. lokakuuta. Pääkonsekraattorina toimi Rudolf Graber, jota avustivat Josef Stimpfle ja Antonius Hofmann.


title: Karl Borromäus Flügel

text: Flügelillä oli titulaaripiispan arvo loppuikänsä. Vihkipiispan tehtävistä hän erosi 20. elokuuta 1984.


title: Rudolf Graber

text: Rudolf Graber (13. syyskuuta 1903 Bayreuth – 31. tammikuuta 1992) oli saksalainen roomalaiskatolinen piispa. Hänet vihittiin papiksi Eichstättin hiippakuntaan 1. elokuuta 1926 ja nimitettiin Regensburgin hiippakunnan johtoon 28. maaliskuuta 1962. Piispaksi vihkiminen seurasi 2. kesäkuuta. Pääkonsekraattorina toimi Julius August Döpfner, jota avustivat Joseph Schröffer ja Josef Hiltl.


title: Rudolf Graber

text: Graber osallistui Vatikaanin toiseen kirkolliskokoukseen. Hän jäi eläkkeelle 14. syyskuuta 1981. Samalla hän sai nimityksen Regensburgin apostoliseksi hallitsijaksi, jona hän toimi, kunnes erosi 17. syyskuuta 1982.


title: Brandon Jacobs

text: Brandon Richard Jacobs (s. 6. heinäkuuta 1982 Houma, Louisiana) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan New York Giantsissa.


title: Brandon Jacobs

text: Jacobs on kaksinkertainen Super Bowl -voittaja.


title: Brandon Jacobs

text: New York Giants varasi yliopistojalkapalloa Etelä-Illinoisin yliopiston joukkueessa pelanneen Jacobsin vuoden 2005 NFL:n varaustilaisuudessa neljännellä kierroksella, 110. pelaajana. Hän voitti seitsemällä kaudellaan Giantsissa kahdesti mestaruuden, vuosina 2007 ja 2011. Molemmilla kerroilla Giantsin vastustajana loppuottelussa Super Bowlissa oli tähtipelinrakentaja Tom Bradyn johtama New England Patriots.


title: Brandon Jacobs

text: Jacobs teki maaliskuussa 2012 vapaana pelaajana sopimuksen San Francisco 49ersin kanssa. Hän ei saanut kuitenkaan paljon peliaikaa uudessa joukkueessaan. Jacobs palasi New York Giantsin riveihin yksivuotisella sopimuksella syyskuussa 2013, kun joukkue kärsi pulasta keskushyökkääjäosastolla.


title: Hilbertin kuutio

text: Hilbertin kuutio on topologinen avaruus, joka muodostetaan joukossa formula_1, topologiana tulotopologia. Sen alkiona ovat siis kuvaukset luonnollisten lukujen joukosta formula_2 suljetulle välille [0, 1], jotka voidaan myös samastaa sellaisten lukujonojen kanssa, joiden kaikki luvut ovat suljetulla välillä [0, 1].


title: Hilbertin kuutio

text: Hilbertin kuutio voidaan käsittää tavallisen kuution formula_3 tai yleisemmän n-ulotteisen kuution formula_4 ääretönulotteiseksi vastineeksi. Sen topologiset ominaisuudet kuitenkin poikkeavat monessa suhteessa tavallisen kuution ominaisuuksista. Monet tärkeät erot johtuvat siitä, että tulotopologian määritelmän mukaan Hilbertin kuution ei-tyhjä osajoukko "U" on avoin vain, jos sen projektio "PU" käsittää koko välin I = [0, 1] muilla paitsi äärellisellä määrällä indeksejä "j". Tästä seuraa esimerkiksi, että joukko formula_5 ei ole avoin.


title: Hilbertin kuutio

text: Hilbertin kuutio on metristyvä.. Sille voidaan määritellä esimerkiksi seuraavanlainen metriikka:


title: Hilbertin kuutio

text: Valitaan Hilbertin kuutiosta kaksi pistettä "x = (x, x, x, ...)" ja "y = (y, y, y...). Määritellään näiden pisteiden etäisyys lausekkeella


title: Hilbertin kuutio

text: Voidaan osoittaa, että tämän metriikan määräämä topologia on Hilbertin kuution tulotopologia.


title: Hilbertin kuutio

text: Jokaisen metristyvän avaruuden tavoin Hilbertin kuutiokin on normaali ja samalla Hausdorffin avaruus. Sillä on numeroituva kanta eli se on N-avaruus..


title: Hilbertin kuutio

text: Tihonovin lauseesta seuraa, että Hilbertin kuutio on myös kompakti.


title: Hilbertin kuutio

text: Urysonin lemman avulla voidaan todistaa, että jokainen säännöllinen avaruus, jolla on numeroituva kanta, voidaan upottaa Hilbertin kuutioon, toisin sanoen Hilbertin kuutiolla on aliavaruus, joka on homeomorfinen kyseisen avaruuden kanssa. Tästä seuraa myös, että jokainen tällainen avaruus on metristyvä. Toisaalta myös jokainen metristyvä avaruus, jolla on numeroituva kanta, voidaan upottaa Hilbertin kuutioon.


title: Kendall Hunter

text: Kendall Hunter (s. 16. syyskuuta 1988, Tyler, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan San Francisco 49ersissa.


title: Kendall Hunter

text: San Francisco 49ers varasi yliopistojalkapalloa Oklahoman valtionyliopiston joukkueessa pelanneen Hunterin vuoden 2011 NFL:n varaustilaisuudessa neljännellä kierroksella, 115. pelaajana. Tulokaskaudellaan hän toimi Frank Goren varamiehenä yhdessä Anthony Dixonin kanssa.


title: Evangelista Alcimar Caldas Magalhães

text: Evangelista Alcimar Caldas Magalhães (s. 2. helmikuuta 1940) on brasilialainen roomalaiskatolinen piispa. Hänet vihittiin kapusiinien papiksi 9. heinäkuuta 1967 ja nimitettiin Carolinan hiippakunnan johtoon 3. syyskuuta 1981. Piispaksi vihkiminen seurasi 25. lokakuuta. Pääkonsekraattorina toimi Milton Corrêa Pereira, jota avustivat Adalberto Domingos Marzi ja Gutemberg Freire Régis.


title: Evangelista Alcimar Caldas Magalhães

text: Caldas Magalhães sai 12. syyskuuta 1990 nimityksen Alto Solimõesin prelaatiksi ja 14. elokuuta 1991 piispaksi.


title: Gutemberg Freire Régis

text: Gutemberg Freire Régis (s. 14. elokuuta 1940) on brasilialainen roomalaiskatolinen piispa. Hänet vihittiin redemptoristien papiksi 22. kesäkuuta 1966. Piispaksi konsekroinnin suoritti 23. heinäkuuta 1978 João de Souza Lima, jota avustivat Joaquim de Lange ja Adalberto Domingos Marzi. Freire Régis toimi Coarin prelaattina 1970-luvulta, kunnes erosi tehtävistään 28. helmikuuta 2007.


title: Patrick van Luijk

text: Patrick Jermaine Herschel van Luijk (s. 17. syyskuuta 1984 Spijkenisse, Hollanti) on alankomaalainen pikajuoksija. Hänen ennätyksensä 100 metrillä on 10,25 ja 200 metrillä 20,47.


title: Patrick van Luijk

text: Van Luijk voitti Helsingin EM-kisoissa hopeaa 200 metrillä, sekä kultaa pikaviestissä. 200 metrin kilpailun voitti van Luijkin maanmies Churandy Martina, joka oli myös yksi Alankomaiden voittoisan viestijoukkueen jäsenistä.


title: Joércio Gonçalves Pereira

text: Joércio Gonçalves Pereira (s. 3. syyskuuta 1953 Virgínia) on brasilialainen roomalaiskatolinen piispa. Hänestä tuli redemptoristi 31. heinäkuuta 1982, ja hän sai pappisvihkimyksensä 26. helmikuuta 1983. Hänet nimitettiin 30. marraskuuta 2005 Coarin koadjuuttoriprelaatiksi. Piispaksi konsekroinnin suoritti 25. helmikuuta 2006 Aloísio Leo Arlindo Lorscheider, jota avustivat Raymundo Damasceno Assis ja Gutemberg Freire Régis.


title: Joércio Gonçalves Pereira

text: Gonçalves Pereirasta tuli 28. helmikuuta 2007 Coarin prelaatti, jona hän toimi, kunnes erosi 22. heinäkuuta 2009.


title: Sami Ensio

text: Sami Ensio (s. 1971) on suomalainen yritysjohtaja, Innofactor Oyj:n toimitusjohtaja ja hallituksen jäsen sekä suomalainen IT-alan vaikuttaja. Hänen aikanaan Innofactorin johdossa vuodesta 2000 yhtiö on kasvanut nollasta 66,1 miljoonan euron (2017) liikevaihtoon sekä listautunut käänteisellä hankinnalla Helsingin pörssiin vuonna 2011.


title: Sami Ensio

text:
Ensio suoritti lukio-opiskelun Kastellin lukiossa Oulussa. Diplomi-insinöörin tutkinnon hän suoritti Teknillisessä korkeakoulussa teknillisen fysiikan koulutusohjelmassa, johon sisältyi vuoden ulkomaanopiskelujakso Yhdysvalloissa. Lisäksi Ensio on suorittanut opintoja Helsingin yliopiston oikeustieteellisessä tiedekunnassa.
Opiskeluaikanaan Ensio oli mukana opiskelijatoiminnassa ja toimi muun muassa Fyysikkokillan hallituksessa ja Teknillisen Korkeakoulun Ylioppilaskunnan edustajistossa. Opintojensa jälkeen Ensio oli perustamassa Fyysikkoalumnia ja toimi sen ensimmäisenä puheenjohtajana. Vuonna 2005 Ensiolle myönnettiin Fyysikkokillan kultainen ansiomerkki.


title: Sami Ensio

text:
Ensio työskenteli valmistuttuaan televiestinnän konsultointitoimistossa Omnitelessä sekä piti tietotekniikan peruskursseja Teknillisessä korkeakoulussa.
Innofactorin toimitusjohtajana ja yrittäjänä Ensio aloitti 1.1.2000. Kansainvälistymisen osalta merkittävänä askeleena oli tanskalaisen Bridgeconsulting A/S:n yritysosto vuonna 2012. Muita merkittäviä Innofactorin yritysostoja ovat olleet atBusiness Oy vuonna 2013, Cinteros AB vuonna 2015 sekä Lumagate-konserni vuonna 2016.


title: Sami Ensio

text: Ohjelmistoyrittäjät ry valitsi Ension vuonna 2011 Vuoden ohjelmistoyrittäjäksi.


title: Sami Ensio

text: Ensio on toiminut lukuisissa luottamustehtävissä Teknologiateollisuudessa vuodesta 2013, muun muassa hallituksen jäsenenä.


title: Sami Ensio

text: Hän on toiminut myös Elinkeinoelämän keskusliitossa useissa luottamustehtävissä vuodesta 2015 alkaen. Vuonna 2018 Ensio valittiin Elinkeinoelämän keskusliiton Yrittäjävaltuuskuntaan sekä työvaliokunnan jäseneksi. Ensio jatkaa Elinkeinoelämän keskusliiton Yrittäjävaltuuskunnassa vuonna 2019.


title: Milton Corrêa Pereira

text: Milton Corrêa Pereira (18. marraskuuta 1919 Cametá – 23. toukokuuta 1984) oli brasilialainen roomalaiskatolinen arkkipiispa. Hänet vihittiin papiksi 29. kesäkuuta 1943 ja nimitettiin Belém do Parán arkkihiippakunnan vihkipiispaksi sekä Coronean titulaaripiispaksi 23. elokuuta 1962. Piispaksi vihkiminen seurasi 30. syyskuuta. Pääkonsekraattorina toimi Alberto Gaudêncio Ramos, jota avustivat Gregório Alonso Aparicio ja Cornélio Veerman.


title: Milton Corrêa Pereira

text: Corrêa Pereira sai 4. elokuuta 1967 nimityksen Garanhunsin piispaksi ja 25. huhtikuuta 1973 Manausin koadjuuttoriarkkipiispaksi sekä Equiliumin titulaariarkkipiispaksi. 21. huhtikuuta 1980 Corrêa Pereira sai nimityksen Manausin apostoliseksi hallitsijaksi ja 5. maaliskuuta 1981 arkkipiispaksi, jona hän toimi, kunnes kuoli 64-vuotiaana virassa.


title: Milton Corrêa Pereira

text: Corrêa Pereira osallistui Vatikaanin toiseen kirkolliskokoukseen.


title: Harry Aikines-Aryeetey

text: Harry Aikines-Aryeetey (s. 29. elokuuta 1988 Carshalton, Lontoo) on brittiläinen pikajuoksija.